Ένας ξένος ανάμεσα μας – Μεταρρύθμιση\nΣτις 17 Ιουνίου ανακοινώθηκε από τον Πρόεδρο της Ευρωπαϊκής Επιτροπής ότι θα αρχίσουν οι πολυθρύλητες διαπραγματεύσεις ΗΠΑ και Ε.Ε., με στόχο τη δημιουργία μιας ελεύθερης ζώνης εμπορίου. Είναι δύσκολο να διακρίνει κανείς εάν η αντίδραση του γερμανικού τύπου στην ανακοίνωση αυτή ήταν άντι-αμερικανική, άντι-Βρετανική, συνολικά άντι-αγγλοσαξονική, ή απλώς φίλο-ευρωπαϊκή.\nΜεγάλη μερίδα του γερμανικού Τύπου επισημαίνει ότι οι συνομιλίες αυτές είναι ένας τρόπος για τον Πρωθυπουργό της Βρετανίας Cameron, να απεγκλωβιστεί από την αντιπολίτευση ενός διαρκώς διογκούμενου αντι-ευρωπαϊκού κινήματος, τόσο στο εσωτερικό των Συντηρητικών, όσο και στην ακροδεξιά (BNP). Το επιχείρημα είναι απλό: ως μέλος της Ε.Ε., η Βρετανία θα μπορεί να συνδεθεί στενότερα και να διαπραγματευτεί από ισχυρότερη θέση μια συμφωνία με τις ΗΠΑ. Συνεπώς, η αναβολή ενός δημοψηφίσματος «αναθεώρησης» της σχέσης της Βρετανίας με την Ε.Ε. –που όλοι πιέζουν να γίνει πριν από τη λήξη της θητείας του– θα είναι μια «τακτική» και όχι μια στρατηγική επιλογή, που σε κάθε περίπτωση πρέπει να αναλάβει ένας άλλος Πρωθυπουργός, σε ένα απώτερο μέλλον.\nΗ Die Welt αναφέρεται σε μελέτη που έγινε για λογαριασμό του Ιδρύματος Bertelsmann, που υποστηρίζει ότι η συμφωνία, όταν και εάν ολοκληρωθεί, μπορεί να επιφέρει τη δημιουργία 1,1 εκ. θέσεων εργασίας στις ΗΠΑ και αύξηση του ΑΕΠ κατά 13,4%. Ο χαμένος θα είναι άλλοι εταίροι εκτός της συμφωνίας, όπως ο Καναδάς και το Μεξικό, που θα δουν δραματική μείωση του ΑΕΠ τους. Συνεπώς, μια συμφωνία θα διέσωζε τη φήμη του Ομπάμα, ο οποίος ακόμα δεν έχει εκπληρώσει παρά ελάχιστες από τις υποσχέσεις που ο ίδιος θεωρούσε εφικτές (“yes, we can”). Ο ίδιος βέβαια δε είναι Πρόεδρος ούτε όταν (εάν) αποτύχουν οι συνομιλίες, ούτε όταν (εάν) μπει σε εφαρμογή.\nΜια άλλη μερίδα του γερμανικού Τύπου επικεντρώνει τις αναλύσεις στο τι θα σήμαινε μια τέτοια συμφωνία για την Ευρώπη. Μια άμεση επίπτωση θα ήταν η μείωση της έντασης των εμπορικών ροών εντός της Ε.Ε.. Το εμπόριο με τη Γαλλία θα μειωνόταν κατά 23%, ενώ με το νότο γενικότερα κατά 30% (βλ. Ελλάδα, Πορτογαλία, κ.ο.κ.). Μια άλλη επίπτωση είναι ότι η Ευρώπη θα έπρεπε να προσαρμοστεί στον κόσμο των γενετικά τροποποιημένων τροφίμων, καθώς και την πρακτική του καθαρισμού των πουλερικών με χλωρίνη.\nΑς σημειωθεί ότι κανείς δεν ανησυχεί στη Γερμανία για μια δυναμική εξίσωσης προς τα κάτω των εργασιακών δικαιωμάτων. Για την ακρίβεια, σε πολλούς κλάδους, τα εργασιακά δικαιώματα στις ΗΠΑ είναι περισσότερο οριοθετημένα και ρυθμισμένα απʼ ό,τι στην Ε.Ε. Και γιʼ αυτό πρέπει να ευχαριστούμε τα τέσσερα κύματα μεταρρύθμισης στην Ευρώπη: η Βρετανία της Θάτσερ στις αρχές της δεκαετίας του 1980, η μεταρρύθμιση της Νέας Ευρώπης (πρώην Ανατολικής) κατά τη διάρκεια της δεκαετίας του 1990, η ατζέντα του Σρέντερ στα τέλη της ίδιας δεκαετίας και, τέλος, η βίαιη προσαρμογή του Νότου στα τέλη της δεκαετίας του 2000. Η Ευρώπη δεν είναι πλέον φιλελεύθερη, αλλά ελευθεριακή, χωρίς στενές και μόνιμες σχέσεις με τους εργαζόμενους. Μένει μόνο να ολοκληρωθεί αυτή η διαδικασία με τη Γαλλία. Δεν είναι τυχαίο ότι αυτή η «ελευθεριότητα» έχει επιφέρει και δημογραφικό μαρασμό: κανένα σπίτι δε μπορεί να σταθεί σε στέρεες βάσεις χωρίς καμία κοινωνική δέσμευση.\nΗ ανταγωνιστικότητα της Ευρώπης υποτίθεται ότι θα ανακάμψει με μια συμφωνία που θα ενδυναμώσει τις σχέσεις της με το μεγαλύτερο της σήμερα εμπορικό εταίρο. Αυτό είναι ένα επιχείρημα που δεν πείθει τη Γερμανία. Το γεγονός είναι ότι επειδή ακριβώς οι εμπορικές σχέσεις των δύο εταίρων – αν είναι δύο και όχι ένα άθροισμα 27 – έχουν οικοδομηθεί σε βάθος δεκαετιών. Πράγματι, το εμπόριο μεταξύ Ε.Ε. και ΗΠΑ, αντιστοιχεί περίπου στο 30% των παγκόσμιων ροών προϊόντων και υπηρεσιών. Αλλά, επειδή ακριβώς αυτή η σχέση είναι στενή, ότι τελεί «υπό διαπραγμάτευση» έχει μάλλον μικρές πιθανότητες να τελεσφορήσει σε συμφωνία.\nΤο ζήτημα των γενετικά τροποποιημένων προϊόντων θα συνεχίσει να είναι ταμπού και να απαιτεί την απώλεια χιλιάδων ψήφων εκ μέρους αυτών που θα εγκρίνουν την κυκλοφορία τους στις ευρωπαϊκές αγορές. Η αγορά του πολιτισμού και του θεάματος θα έχει πάντα να αντιμετωπίσει τις αντιρρήσεις των Γάλλων. Τα δημόσια συμβόλαια στις ΗΠΑ θα έχουν πάντα πίσω τους ισχυρούς Γερουσιαστές, που θα θέλουν «η δουλειά» να πάει σε αμερικανικές εταιρίες, που δίνουν δουλειά σε Αμερικανούς, οι οποίοι αργά ή γρήγορα θα ψηφίσουν. Οι αερομεταφορές στις ΗΠΑ σχετίζονται επίσης με τις παραγγελίες αεροσκαφών, δηλαδή με εταιρίες που έχουν σχέσεις με το στρατιωτικό σύμπλεγμα συμφερόντων, που πληρώνει για πολλές προεκλογικές εκστρατείες, πολλών Γερουσιαστών, με ισχυρά ερείσματα και στα δύο κόμματα. Με άλλα λόγια, αν μια ανάλογη συμφωνία μεταξύ ΗΠΑ και Ε.Ε. δεν υπάρχει έως σήμερα, υπάρχουν πολλοί καλοί λόγοι να μην υπάρξει και στο μέλλον.\nΚυρίως όμως, δεν είναι ακόμα δεδομένο ότι η Γερμανία θα προτιμούσε να βρεθεί σε μια ζώνη εμπορίου όπου η κυριαρχία επί των κανόνων δεν θα είναι δεδομένη. Σε μια ενοποιημένη αγορά χωρίς κανενός είδους εμπόδιο, οι ανισορροπίες θα είναι οξύτερες. Τα μεγέθη ολοένα και μεγαλύτερα. Και το μέγεθος μετράει. Για παράδειγμα, είναι μάλλον αδύνατο για οποιαδήποτε γερμανική ή γαλλική εταιρία λιανικής, να ανταγωνιστεί κολοσσούς όπως η Wall Mart. Και η κατηγορία της δεσπόζουσας θέσης «στην αγορά», θα έχει, εάν ολοκληρωθεί μια τέτοια συμφωνία, άλλο νόημα.\nΑλλά αυτό που, επίσης, δεν είναι ξεκάθαρο είναι τι θέλει η Γερμανία. Όπως επισημαίνει και το τελευταίο αφιέρωμα του Economist στη Γερμανία, οποιαδήποτε πολιτική για την ανάπτυξη νέων κλάδων ανταγωνιστικότητας, χάνει το νόημά της όταν δεν τίθεται σε ευρωπαϊκό πλαίσιο. Η πολιτική πράσινης ενέργειας στη Γερμανία, έχει αυξήσει τα τιμολόγια. Το ίδιο συμβαίνει στην Πορτογαλία, την Ισπανία και την Ελλάδα. Όταν, όμως, αρχίζουν γερμανικοί κολοσσοί να μεταφέρουν την παραγωγική και ενεργοβόρα δραστηριότητά τους στις ΗΠΑ, όπως πρόσφατα η BMW, καθίσταται προφανές ότι η (ευρωπαϊκή πάντα) ατζέντα, αλλάζει.\nΣτα πλαίσια μια ενιαίας Ατλαντικής αγοράς, ακόμα και ο ευρωπαϊκός πολιτικός συντονισμός δεν θα ήταν αρκετός, προκειμένου να τεθούν νέοι κανόνες. Η αγορά θα είχε ολοένα και μεγαλύτερες δυνατότητες «αυτορρύθμισης», δηλαδή επιλογές που συνάδουν με το χρυσό κανόνα του μεγέθους (και όχι του ελλείμματος). Η γλώσσα της οικονομικής και εμπορικής πολιτικής εντός της Ε.Ε., έχει συχνά μια επικάλυψη νομικής αντικειμενικότητας και αξιακής/θεσμικής ουδετερότητας. Όταν, όμως, η πολιτική ατζέντα εστιάζει σε μεγάλα μεγέθη, η συζήτηση αποκτά γεωπολιτική χροιά και οι προφανείς λύσεις γίνονται ζητήματα ανοικτά σε ερμηνεία και διαπραγμάτευση. Ξαφνικά, χάνονται οι μονόδρομοι. Για να μπορεί η Ε.Ε. να μιλά ως μια οντότητα, πρέπει οι πλεονασματικές χώρες να έχουν μια σειρά από κοινές παραδοχές, οι οποίες, στις παρούσες συνθήκες, μπορεί να μην είναι εύκολο να διαμορφωθούν. Μεταξύ μας η ουδετερότητα είναι αδιαμφισβήτητη. Όταν όμως μπαίνουν ξένοι ανάμεσά μας, η συζήτηση αλλάζει.


the Greek CLOUD » Σχόλιο για την οργανική ανημπόρια\nΣχόλιο για την οργανική ανημπόρια\nΑπέκτησα αργά του χούι του ψηφοφόρου και έως εφέτο, πέρασαν τριάντα χρόνια που δεν ψήφιζα. Αλλά τώρα που το βρήκα ενδιαφέρον και παιγνιώδες, άλλαξε το ίρτζι.\nΣημασία δεν έχει ο προπορευόμενος να πετύχει τους στόχους του, αλλά να το πράξει φιλότιμα και χωρις να έχει το μάτι στις αντιδράσεις. Αυτό βέβαια δεν συνέβη συχνά.\nΟ Σύριζα αλλάζει παλτό, αλλά από την βιασύνη μάλλον φόρεσε μαντό. Ακόμη κι αν ευλαβούμενος την προσπάθειά του, παρατηρώ προσεκτικά τις κινήσεις του, ας σημειώσω πως η ΕΔΑ του 1958 και ο Σύριζα του 2015, που ήταν στα ντουζένια τους, δεν άγγιξαν ποσώς την αυτοδυναμία. Θα ήταν παράλογο να την κερδίσει αυτό το καλοκαίρι.\nΕπίσης, η Νέα Δημοκρατία, έχει να ιδεί φανάρι αυτοδυναμίας από το 2007. Ας το λάβει στα υπόψιν.\nΕίναι αλήθεια πως θυμάμαι μια έρευνα του Εθνικού κέντρου βιβλίου για τους αναγνώστες (και αγοραστές) βιβλίων του περασμένου αιώνα. Εκτός από τους σαββατιάτκους αγοραστές, ένα 19% αγόραζε βιβλία από το οπισθόφυλλο.\nΤο οπισθόφυλλο της Νέας Δημοκρατίας, την κάνει μάλλον αδέξια στην χρήση μεσηνέζας και η πετονιά της σκαλώνει σε διάφορα λαμπρυντικά που θα μπορούσαν και να λείπουν.\nΌχι, το Ελληνικό δεν θα ξεκινήσει από την πρώτη ημέρα. Όχι, καταλαβαίνω πως άλλο είναι η εργασία σε βάρδιες (που ήδη υπάρχει) και άλλο να το εξηγείς αστόχαστα, κι ο κόσμος να νομίζει πως θα τον ζαλώσουν σαν τα ορφανά του Φάγκιν.\nΕπίσης, πως οι οικονομίες στον δημόσιο τομέα που είναι όντως ανύπαρκτες, δεν έχουν εξηγηθεί λεπτομερώς και αναλυτικά, για πόσα λεφτά μπορούν να εξοικονομηθούν χωρις καμία απόλυση. Η φύρα και η φατούρα των χαμένων ωρών ξεπερνάει τη φαντασία.\nΚαι δεν εξηγούν επειδή δεν ξέρουν. Είμαι βέβαιος.


Εφαρμόζουμε τη μέθοδο λιτής παραγωγής στην παραγωγή μας και λειτουργούμε σύμφωνα με ένα σύστημα έλξης (pull), το οποίο σημαίνει ότι παράγουμε μόνο ό,τι παραγγέλνετε. Με τον τρόπο αυτό, μπορούμε να παράγουμε όλα τα προϊόντα εγκαίρως, δημιουργώντας ομαλή ροή εργασιών. Φυσικά, κάνουμε διαρκείς ελέγχους ποιότητας και βελτιώνουμε τις διαδικασίες μας στην πορεία.\nΠώς το TPS μπορεί να βοηθήσει τις διαδικασίες σας\nΜε τη βοήθεια του TPS μπορούμε να παράγουμε υψηλής ποιότητας και οικονομικά αποδοτικά προϊόντα που παραδίδονται εγκαίρως. Η παραγωγή μας σέβεται το περιβάλλον, η οποία περιλαμβάνει την ανακύκλωση των προϊόντων μας στο τέλος της διάρκειας ζωής τους. Παράλληλα, δημιουργούμε έναν ασφαλή χώρο εργασίας, τόσο για τους εργαζομένους όσο και για τους πελάτες μας.\nΠώς το TPS εγγυάται μηχανήματα υψηλής ποιότητας\nJidoka: αποκαλύπτουμε τα προβλήματα\nKaizen: συνεχής βελτίωση\nΣχεδιάζουμε όλα μας τα μηχανήματα με γνώμονα την καινοτομία και τις μελλοντικές τάσεις στον τομέα logistics, και συνεχίζουμε να επενδύουμε στην έρευνα και στην ανάπτυξη. Τα μηχανήματά μας κατασκευάζονται σύμφωνα με το Toyota Production System, με πάνω από το 95% των προϊόντων μας να κατασκευάζονται στα δικά μας ευρωπαϊκά εργοστάσια στη Σουηδία, στη Γαλλία και στην Ιταλία. Μπορείτε να μείνετε ήσυχοι ότι τα μηχανήματα που αγοράζετε από εμάς έχουν υποβληθεί σε εκτενείς ελέγχους και σε service καθ' όλη τη διάρκεια ζωής τους από εμάς, σύμφωνα με το Toyota Service Concept, για εγγυημένη ποιότητα.\nΤι σημαίνει το σύστημα TPS για τα μέλη της ομάδας μας\nΜια ισχυρή κουλτούρα για την ασφάλεια και την ποιότητα\nΣαφώς καθορισμένες αρμοδιότητες\nΗ ευκαιρία να εργαστείτε σε διαφορετικούς σταθμούς και να αναπτύξετε τις δεξιότητές σας\nΧάρη στη μακροχρόνια εμπειρία μας από την εφαρμογή του TPS, μπορούμε να σας προσφέρουμε την ποιότητα που αξίζετε. Επίσης, είμαστε βέβαιοι ότι αναθέτουμε στους εργαζομένους μας σαφείς αρμοδιότητες που τους ενθαρρύνουν να βελτιώνονται και να αναπτύσσονται διαρκώς.


Χιόνια πολλά στην Καστοριά – Εικόνες μέσα από την πόλη | blog καθημερινής ενημέρωσης\nΧιόνια πολλά στην Καστοριά – Εικόνες μέσα από την πόλη\nΧιόνια στην Καστοριά. Δεν μιλάμε για βουνά, μέσα στην πόλη και σε ολόκληρο τον νομό Ευχαριστούμε την κεντρική κυβέρνηση για την κοινωνική πολιτική με την τομή του πετρελαίου θέρμανσης. Έχουμε άνοιξη και χιόνια. Ευχαριστούμε την...\nΧΙΟΝΙΑ ΣΕ ΟΛΟΚΛΗΡΟ ΤΟΝ ΝΟΜΟ ΚΑΣΤΟΡΙΑΣ. ΜΕΣΑ ΣΤΗΝ ΠΟΛΗ ΔΕΝ ΥΠΑΡΧΟΥΝ ΙΔΙΑΙΤΕΡΑ ΠΡΟΒΛΗΜΑΤΑ Χιονόπτωση σε ολόκληρο τον νομό. Κεντρικά μέχρι στιγμής δεν υπάρχουν πολλά προβλήματα μιας και η χιονόπτωση δεν είναι μεγάλη. Πριν...\nΠολλά τα παράπονα μέσα στην πόλη της Καστοριάς για την χλιαρή αντίδραση του αυτοδιοικητικού μηχανισμού Δεν πειράζει το συνηθίσαμε, έχουμε τρόπους να καθαρίσουμε μόνοι μας πεζοδρόμια και δρόμους……. Follow...\nΔημοσιεύτηκε απο τον adolphholyman στις 17,Ιανουάριος, 2017, 10:54 πμ. στις Κατηγορίες HOT - ΕΙΔΗΣΕΙΣ, photos, ΚΑΣΤΟΡΙΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Suishozan Πρόγνωση Χιονόπτωσης για 370 m\nΧιονίζει σε Suishozan ;Ευχαριστούμε!\nSuishozan Πρόγνωση Χιονιού\nΠρόγνωση Καιρού για Suishozan σε 370 m\nΠρόγνωση Καιρού για Suishozan σε 370 m ύψος στις: 2 am 27 May 2020 (τοπική ώρα)\nΗ πρόγνωση χιονιού για Suishozan είναι: Μέτριες βροχοπτώσεις (συνολικά 15.0mm), με μεγαλύτερη ένταση Τετάρτη απόγευμα. Πολύ ήπιος καιρός (μέγ. 18°C Παρασκευή πρωί, ελάχ. 10°C Τετάρτη βράδυ). Θα μειωθεί η ένταση των ανέμων (ψυχροί άνεμοι Δ Πέμπτη πρωΐ, αίθριος από Παρασκευή βράδυ).\nSuishozan Weather (Next 3 days): The snow forecast for Suishozan is: Μέτριες βροχοπτώσεις (συνολικά 15.0mm), με μεγαλύτερη ένταση Τετάρτη απόγευμα. Πολύ ήπιος καιρός (μέγ. 18°C Παρασκευή πρωί, ελάχ. 10°C Τετάρτη βράδυ). Θα μειωθεί η ένταση των ανέμων (ψυχροί άνεμοι Δ Πέμπτη πρωΐ, αίθριος από Παρασκευή βράδυ).\nSuishozan Weather (Days 4-6): Ηπιος καιρός. Ζέστη (μέγ. 22°C Κυριακή πρωΐ, ελάχ. 14°C Σάββατο βράδυ). Γενικά ασθενείς άνεμοι.\nSuishozan Live Weather\nΚαιρός - Suishozan\nΚαιρός σε Suishozan (Μέρες 4-6):\nΗπιος καιρός. Ζέστη (μέγ. 22°C Κυριακή πρωΐ, ελάχ. 14°C Σάββατο βράδυ). Γενικά ασθενείς άνεμοι.\nΤελευταία δελτία χιονιού κοντά σε Suishozan:\nSuishozan at 370 m ύψος\nΜέτριες βροχοπτώσεις (συνολικά 15.0mm), με μεγαλύτερη ένταση Τετάρτη απόγευμα. Πολύ ήπιος καιρός (μέγ. 18°C Παρασκευή πρωί, ελάχ. 10°C Τετάρτη βράδυ). Θα μειωθεί η ένταση των ανέμων (ψυχροί άνεμοι Δ Πέμπτη πρωΐ, αίθριος από Παρασκευή βράδυ).\nΣυνθήκες Χιονιού σε Suishozan\nΔελτίο Χιονιού - Suishozan\nSuishozan Ιστορικό χιονοπτώσεων\nΠρόγνωση χιονόπτωσης Suishozan\nΟ παραπάνω πίνακας παρέχει τη πρόγνωση καιρού για Suishozan στο συγκεκριμένο υψόμετρο των 370 m. Τα εξελιγμένα καιρικά μοντέλα που χρησιμοποιούμε, μας δίνουν τη δυνατότητα να παρέχουμε προγνώσεις χιονοπτώσεων για κορυφή, μέση και βάση του Suishozan. Οσο αφορά τις προγνώσεις καιρού σε άλλα υψόμετρα, χρησιμοποιήστε την καρτέλα πάνω από τον πίνακα. Για μια ευρύτερη άποψη του καιρού, ελέγξτε το Χάρτης Καιρού για Japan.\nΚριτικές επισκεπτών για Suishozan\nΤο παρακάτω widget για Suishozan είναι διαθέσιμο δωρεάν για οποιαδήποτε websites. Παρέχει συνοπτική πρόγνωση Χιονόπτωσης και τρέχουσες καιρικές συνθήκες για Suishozan. Απλά, πηγαίντε στη σελίδα feed configuration κι ακολουθήστε τα 3 απλά βήματα ώστε να πάρετε το custom snippet html κώδικα και να το επικολλήστε στο site σας.Μπορείτε να επιλέξετε το υψόμετρο της πρόγνωσης (κορυφή, μέση ή βάση) και τις μονάδες μέτρησης ώστε να ταιριάζει στο δικό σας website…. Πατήστε εδώ για να λάβετε τον κώδικα\nΔείτε λεπτομερή πρόγνωση χιονόπτωσης για Suishozan σε:


stixoi.info: Ο παλιάτσος κι ο ληστής\nΟ παλιάτσος κι ο ληστής - 1971\n2. Πάνος Κατσιμίχας & Χάρης Κατσιμίχας\n3. Καλλιόπη Βέτα\nσε περιμένουμε να `ρθεις\n20-09-2008 23:33 Αλλάζει τελείως το νόημα από τον τίτλο του τραγουδιού. Εδώ το έχει το site ''Ο παλιάτσος κι ο ληστής'' ενώ στο εξώφυλλο του δίσκου είναι ''Παλιάτσος κι ο ληστής'' που μπορεί να είναι το σωστό μιας και βγαίνει νόημα από όλο το τραγούδι. Ξέρει κανείς στα σίγουρα να μας πληροφορήσει?\n26-09-2006 01:30 Την μετάφραση του τραγουδιού αυτού την έκανε πρώτος ο Δημήτρης Πουλικάκος, κάπου στα 1966, όταν ήταν με το συγκρότημα MGC. Μάλιστα είχε κυκλοφορίσει και σε 45αρι\nΟ Σαββόπουλος ερχόμενος για να τους ακούσει του ζήτησε τους στίχους, και ο Πουλικάκος τους έδωσε.\nΜετά από λίγα χρόνια ο Σαββόπουλος κυκλοφορεί το τραγούδι με λίγες μόνο μετατροπές.\nΑν δεν το ξέρετε από Πουλικάκο ψάξτε το ΄΄γύρω γύρω στη σκοπια΄΄\nΘα το στείλω προσεχώς\n28-02-2018 16:27 Χορός / Ρυθμός / Είδος : Ροκ (Rock).\n1η : 1971 = Διονύσης Σαββόπουλος (''Νιόνιος'') , ,Ενορχήστρωση : Διονύσης Σαββόπουλος & ''Μπουρμπούλια'' (Δες : ΠΗΓΕΣ) ,\n1990 = Χαρά Αργυροπούλου , ,Ενορχήστρωση : Παναγιώτης Λάλλης , --------------- στο άλμπουμ ''Χαρά Αργυροπούλου – Υποκλίνομαι'' ---------------- https://youtu.be/Vg9E4nvHCpM\n1992 = Χάρης Κατσιμίχας , ,Ενορχήστρωση : Πάνος & Χάρης Κατσιμίχας , -------------- στο CD ''Γιώργος Νταλάρας - Χάρης & Πάνος Κατσιμίχας – Υπάρχει λόγος'' (Ζωντανή ηχογράφηση ,από το κινηματο-θέατρο "Ολύμπιον" της Θεσσαλονίκης στις 25 Ιανουαρίου 1992)\n1995 = ''Ιδανικοί Αυτόχειρες'' [1994 - ] : Γιάννης, Δημήτρης, Λευτέρης, Πάρης ,Χάρης , ------------- απ'τη κασέτα ''Η πρώτη απόπειρα''\n1997 = Βασίλης Παπακωνσταντίνου + Διονύσης Σαββόπουλος , , Ενορχήστρωση : Διονύσης Σαββόπουλος & Σταύρος Λάντσιας , --------------- στο CD ''Διονύσης Σαββόπουλος – Το ξενοδοχείο'' --------------- https://youtu.be/3lGGfr_dwhI\n2001 = Καλλιόπη Βέτα\n2008 = Μάνος Ξυδούς + Πάνος Κατσιμίχας , --------------- στο CD ''Π. Κατσιμίχας - Μ. Ξυδούς – Μια βραδιά στο Προβάδικο...'' (Ζωντανή ηχογράφηση) ---------------- https://youtu.be/XIBkOgfYeFg\nΠΗΓΕΣ = [ https://www.discogs.com/search/?q=%CE%9F+%CE%A0%CE%B1%CE%BB%CE%B9%CE%AC%CF%84%CF%83%CE%BF%CF%82+%CE%9A%CE%B1%CE%B9+%CE%9F+%CE%9B%CE%B7%CF%83%CF%84%CE%AE%CF%82&type=release ] - - - - - [ https://el.wikipedia.org/wiki/%CE%9C%CF%80%CE%BF%CF%85%CF%81%CE%BC%CF%80%CE%BF%CF%8D%CE%BB%CE%B9%CE%B1 ]\n05-10-2013 16:12 Το τραγούδι το έγραψε ο Bob Dylan το 1967, οπότε λιγάκι δύσκολο να το μετέφρασε το '66 ο Πουλικάκος. Πάντως, είναι ο πρώτος που το μετέφρασε και στη δική του απόδοση βασίστηκε ο Σαββόπουλος.\n23-07-2011 22:47 Ο τίτλος είναι "All along the watchtower".\n26-02-2011 05:03 Πώς λέγονται οι άλλες εκδοχές του τραγουδιού;\n05-04-2009 13:28 Ορθογραφικό λάθος: Τον λένε McCreary.\n17-03-2009 12:45 Έχω ακούσει τις εκτελέσεις του Bob Dylan και του Jimi Hendrix και μακάρι να καταφέρω ν' ακούσω και τούτη.\nΌμως απ' τις 3 που έχω ακούσει, η μόνη που μου αρέσει είναι του Bear McReary...\n23-06-2008 11:47 Bob Dylan-All Along The Watchtower\nμία από τις 2 καλύτερες διασκευές από τον Bono και την παρέα του και η άλλη είναι από Jimi Hendrix\n23-06-2008 01:41 Απο ποιο τραγουδι του Ντιλαν ειναι το τραγουδι?


Αθλητική Ένωση Κοζάνης - Page 161 of 172 - Από το 1972\nΑΕΚ – ΑΚΑΔΗΜΙΑ ΒΟΪΟΥ 3-2\n27/09/2014 ΚΩΣΤΑΣ ΤΣΙΩΡΑΣ\tLeave a comment\nΠιο εύκολα απ’ ότι δείχνει το τελικό σκορ η Α.Ε. Κοζάνης επικράτησε της Ακαδημίας Βοΐου με 3-2 για την 3η αγωνιστική της Α’ Κατηγορίας ΕΠΣ Κοζάνης 2014-15.\nΟι κιτρινόμαυροι, που προέρχονταν από μία βαριά ήττα στο Βελβεντό την περασμένη εβδομάδα, έδειξαν να ανασυντάσσονται και πήραν μία δίκαιη νίκη αν και στα τελευταία λεπτά πήγαν να κάνουν τα εύκολα, δύσκολα.\nΤο Βόϊο δεν έδειξε πολλά πράγματα επιθετικά, μόνο στο τελευταίο τέταρτο, όταν ήδη βρισκόταν με δύο γκολ πίσω στο σκορ, πίεσε κάπως την ΑΕΚ.\nΣτο 23′ ο Χρήστος Καραγεώργος με δυνατό φάουλ λίγο έξω από την μεγάλη περιοχή έκανε το 1-0.\nΣτο 34′ ωραία αντεπίθεση της ΑΕΚ, ο Ποζίδης έβγαλε μπροστά τον Μαλούτα που από δεξιά έκανε την παράλληλη σέντρα κι ο Παύλος Σαμαράς από κοντά σημείωσε το πρώτο του επίσημο γκολ με τη φανέλα της ΑΕΚ κάνοντας το 2-0.\nΣτο δεύτερο ημίχρονο η ΑΕΚ είχε τον έλεγχο του παιχνιδιού κι έδειξε ότι εύκολα ή δύσκολα θα έπαιρνε τους τρεις βαθμούς.\nΣτο 64′ φάουλ-σέντρα από αριστερά του Παπαϊωάννου κι ο Αλεξίου με κεφαλιά έστειλε τη μπάλα στα δίχτυα της ομάδας του για το 3-0.\nΗ ΑΕΚ σημείωσε ένα πανομοιότυπο γκολ και την πρώτη αγωνιστική απέναντι στην Εράτυρα.\nΣτο αμέσως επόμενο λεπτό (65′) ο Σούλας έδωσε στον Καραγιάννη που με πλασέ μείωσε σε 3-1.\nΣτο 88′ μπάσιμο και σέντρα του Φασούλα από αριστερά, η μπάλα βρήκε το χέρι του Παναγιωτίδη κι ο διαιτητής κ. Ζούγρας έδειξε το σημείο του πέναλτυ.\nΤο πέναλτυ εκτέλεσε εύστοχα ο Ελευθεριάδης κάνοντας το 3-2, δίνοντας νέο ενδιαφέρον στο παιχνίδι.\nΣτα τελευταία λεπτά και στις καθυστερήσεις το Βόϊο προσπάθησε για τον βαθμό της ισοπαλίας αλλά η ΑΕΚ κατάφερε να κρατήσει το υπέρ της αποτέλεσμα.\nΑ.Ε. ΚΟΖΑΝΗΣ (Μαλούτας): Καρανάνος, Παπαϊωάννου, Παναγιωτίδης, Μαντζώλας, Σαριόγλου, Πουλατσόγλου, Μαλούτας (75′ Ακριτίδης), Ποζίδης (57′ Μπαλίτσας), Σαμαράς, Καραγεώργος, Αντωνόπουλος (70′ Αμπατζίδης).\nΑΚΑΔΗΜΙΑ ΒΟΪΟΥ (Κάλφας): Αποστολίδης, Δ. Τουλιόπουλος (46′ Χάλος), Στεργιόπουλος, Αλεξίου, Λαδάς, Χ. Τουλιόπουλος (65′ Ελευθεριάδης), Παπουτζίδης (82′ Φασούλας), Πατούρρι, Δονούλης, Καραγιάννης, Σούλας.\nΔιαιτητές: Ζούγρας, Τσιαμπάζης, Κουντουράκης.\n2014-15 ΑΕΚ – Ακαδημία Βοϊου 3-2


Σας είδα... | ΠΟΔΗΛΑΤισσΕΣ.gr\nΤρί, 08/09/2009 - 21:34\nΣε είδα με ένα κόκκινο boommax 2009στην Κηφισίας τό απόγευμα.Σε είδα με ένα jeep χρυσαφί στην Κηφισσίας με ένα boomax 08 και ένα άλλο (δεν κατάφερα να δω) στη σχάρα.\nΤρί, 08/09/2009 - 21:59\nΒλέπω το μάτι σου γαρίδα...\nΝα κοιτάς τις ποδηλάτισσες κι όχι τις σωφερίνες!\nΤρί, 08/09/2009 - 22:01\nΕ...ΘΑ ήταν και ποδηλάτισσα δεν τα είχε για ντεκόρ..!\nΣάβ, 12/09/2009 - 17:16\nΠοδηλάτισσα και τζίπ , χμ ,\nΠοδηλάτισσα και τζίπ , χμ , μάλλον διαβάζει πολλά περιοδικά, έχουν πολλές διαφημίσεις με τζιπάκια που κουβαλάνε ποδήλατα, είναι πολύ trendy.\nΟ ανεξάρτητος/η που έχει κουραστεί απο την πόλη και έχει ανακαλύψει την φύση, οπότε παίρνει τα 3000 κυβίκα και κάνει την αντίδραση στο κατεστημένο.\nΜήπως η σχάρα ήταν Thule?\nΣάβ, 12/09/2009 - 18:09\n3000 κυβικα?????μόνο????μιλάμε για 4.7 ....\nΔευ, 14/09/2009 - 00:47\nΩχ οχι !!!!\nΤελικά έχω μείνει πίσω.Ελα ρε, είναι από τα μοντέλα με προηγμένο σύστημα ψεκασμού που καταναλώνουν λιγότερο και απο παπί, μην είμαστε υπερβολικοί.\nΤρί, 15/09/2009 - 22:17\nΔεν τίθετε θέμα μόνο κατανάλωσης αλλά στύλ!\nΤρί, 15/09/2009 - 22:33\nθαυμαζω αυτα τα θεματα με την κοινωνικη κριτικη\nσαν τις κυριες το μεσημερι στην τηλεοραση κανετε\nευκολη κριτικη και τιποτε αλλο\nπαντα οι αυτοκινητιστες ειναι οι ΕΧΘΡΟΙ μας (σε εναν πολεμο που γινεται στα δικα σας μυαλα μονο)\nΠέμ, 17/09/2009 - 23:42\nΕυχαριστούμε που θαυμάζεις τα θέματα με την κοινωνική κριτική.\nΚάνουμε όντως σαν τις κυρίες στην τηλεόραση? Ενοχλούνται και αυτές απο ανίδεους οδηγούς που περνάνε με 80 χιλιόμετρα στα 20 εκατοστά από ποδηλάτες?Και σε δρόμους οι οποίοι χωράνε οριακά 2 αυτοκίνητα?Μια λάθος κίνηση αν είχα κάνει(και μου έχει τύχει πολλές φορές να γλιτώσω), για παράδειγμα,να αποφύγω λακούβα, ή να χάσω ελάχιστη ισορροπία, και θα ημουν κομμάτια.\nΗ εύκολη κριτική δεν πρέπει να υπάρχει? Οταν λες τίποτε άλλο τι εννοείς?\nΑντικατέστησε τη λέξη ΕΧΘΡΟΙ με ΔΟΛΟΦΟΝΟΙ, επειδή πολλοί απο τους οδηγούς στο δρόμο έχουν λάβει το δίπλωμά τους μέσα σε φάκελο αφού έχουν λαδώσει κάποιο γνωστό, βέβαια, όχι οτι οι υπόλοιποι είναι πολύ καλύτεροι.\nΔεν μιλήσαμε για πόλεμο, αυτό το συμπέρανες εσύ.\nΠαρ, 18/09/2009 - 03:38\nμαλλον καπου μπερδευτικες το\nμαλλον καπου μπερδευτικες\nτο σχολιο μου αναφεροταν σε δικο σου σχολιο για τζιπ, περιοδικα, τρεντυ, 3000 κυβικα και δηθεν αντιδραση στο κατεστημενο\nολα αυτα ειναι αυθερετα συμπερασματα δικα σου για καποιον που ετυχε να περναει απο διπλα σου\nπουθενα δεν αναφερεις οτι περασε ξυστα απο διπλα σου και κινδυνεψε να σε σκοτωσει, σχολιασες και υποθεσες για καποιον που δεν ξερεις απολυτος τιποτα, ουτε καν εαν οντως εχει λαδωσει για το διπλωμα του, απλες βολικες υποθεσεις\nτο γεγονος οτι καβαλας ενα ποδηλατο δεν σε κανει αυτοματος και αντιδραστικο στο κατεστημενο, χρειαζεται και διαφορετικο τροπο σκεψης, να ξεφυγουμε απο την στερεωτυπη καραμελα "οποιος εχει τζιπ ειναι ανοητος και εγω που εχω ποδηλατο ειμαι γαματος"\nΥΓ μου αρεσουν τα ξεκατινιασματα που διαβαζω, λυπαμαι βεβαια αλλα εχουν πλακα\nΠαρ, 18/09/2009 - 08:37\n...το να φύγεις από την Αθήνα με το ποδηλατάκι σου φορτωμένο στο αυτοκίνητο και να πας να κάνεις το κέφι σου κάπου πιο ανθρώπινα, δεν είναι κακό. Και δεν νομίζω να φορτώνει κανείς το ποδήλατο στο τζιπ για να πάει να κάνει τα ψώνια του στο κέντρο!\nΠαρ, 18/09/2009 - 10:24\nΑντικατέστησε τη λέξη ΕΧΘΡΟΙ με ΔΟΛΟΦΟΝΟΙ.\nείμαι δολοφόνος λοιπόν αγαπητέ horsey;;;\nΓιατί εκτός από το ποδήλατο έχω και αυτοκίνητο.\nΤο οποίο χρησιμοποιώ σπανίως μεν, αλλά το χρησιμοποιώ...\nΥποθέτω ότι πολλοί ποδηλάτες έχουν και αυτοκίνητο.\nΤο έλλειμα παιδείας των οδηγών στη χώρα μας είναι γνωστό. Αλλά δεν δέχομαι τόσο εύκολους και γενικευμένους χαρακτηρισμούς.\nΠαρ, 18/09/2009 - 12:20\n... χρειαζεται και διαφορετικο τροπο σκεψης, να ξεφυγουμε απο την στερεωτυπη καραμελα "οποιος εχει τζιπ ειναι ανοητος και εγω που εχω ποδηλατο ειμαι γαματος"\nΟυόου, ξεφύγαμε. Για μισό λεπτό, όχι κι έτσι. Όποιος έχει τζιπ είναι ανόητος. Στην Αθήνα τουλάχιστον. Αυτό είναι αυταπόδεικτο, αν δεν το καταλαβαίνεις από μόνος σου κανείς δεν μπορεί να στο αποδείξει. Λυπάμαι πολύ αν σε προσβαλω μ'αυτό που λέω\nΚατά τ'άλλα συμφωνώ. Δεν φοράνε όλοι οι ποδηλάτες φωτοστέφανα και η κριτική σκέψη είναι απαραίτητη πάντα\nΠαρ, 18/09/2009 - 12:53\nείναι η επιθετική σου συμπεριφορά..\nΔιάβασε και τον αντίλογο:\n- Αθήνα δεν είναι μόνο το κέντρο. Όποιος μένει βόρεια , καταλαβαίνει τί χρειάζεται και τί όχι όταν έχει πιάσει χιόνι..\nΣτο Κρυονέρι πχ, πιάνει ΚΑΘΕ ΧΡΟΝΟ.\n- Όλη η υπόλοιπη Αθήνα πνίγεται στο νερό (μιας και τα έκαψαν όλα). Σε ένα αυτοκίνητο που έχει μεγαλύτερη απόσταση από το έδαφος είσαι σαφώς πιο ασφαλής.\n- Όλοι οι τρελοί που οδηγούν στους δρόμους...καλύτερα αν είναι να σε μαζέψουν, να είσαι σε ψηλό αυτοκίνητο που έχει σασί.\nΕπίσης, δεν είναι όλα τα τζιπ μεγάλου κυβισμού. Και τέλος:\nκάποιος που θέλει να πάει σε κανένα βουνό (ότι έμεινε) το σ/κ δε μπορεί να\nσυντηρεί 2 αυτοκίνητα.\nΠαρ, 18/09/2009 - 13:03\nΌποιος έχει τζιπ στην Αθήνα\nΌποιος έχει τζιπ στην Αθήνα είναι ανόητος ;;;;\nΌποιος έχει mountain bike στην Αθήνα είναι εξίσου ανόητος;\nΠαρ, 18/09/2009 - 13:32\nΣυμφωνω με τα παιδια και\nΣυμφωνω με τα παιδια και προσθετω\nΔηλαδη θεωρεις πως αν απαγορευόντουσαν τα τζιπ στην αθηνα θα ειχαμε καποιο αποτελεσμα? Η μοιπως ειμαστε οι μονοι οικολογοι(αναθεμα αμα ειμαστε....)\nπροσωπικά ως ενα σημειο προσέχω(σκουπιδια για ανακύκλωσηκτλπ).Αλλα αυτο δεν σημαίνει κατι.Οτι βοηθισα θα το ενσταθω μονο οταν αλλαξει κατι στην καθημερινη μου ζωη μεσα απο τις πραξεις μου/μας(μονος ειναι δυσκολο αλλα προσπαθω εστω και να πισω να με βλεπουν καλητρα ως ποδηλατη...)\nδεν φανταζεσε ποσες φορες κανω τον καλο σε ΙΧιδες οταν ειμαι στο ποδηλατο μπας και κανω κανεναν να σκεφτει λιγο καλητερα την συμπεριφορα του στο δρομο,το αν το πετυχω ειναι χλομο αλλα δεν το βαζω κατω\nΠαρ, 18/09/2009 - 14:28\nγια το τελευταίο..\nέχω πετύχει αρκετούς που είναι ευγενικοί και τους κλασικούς\nπου με ότι και να είσαι (ποδήλατο/αυτόκινητο) δε θα σε σεβαστούν.\nΤο τελευταίο καλό :\nανέβαινα ανηφόρα και σταμάτησε το ΙΧ από απέναντι , γιατί ήταν στενός δρόμος,\nπροκειμένου να μην κόψω.\nΠαρ, 18/09/2009 - 15:38\nΔιαφωνουμε δεν χαλασε και ο κοσμος\nΔιαφωνουμε, δεν χαλασε και ο κοσμος (ελα στο freeday να τα πουμε απο κοντα, ειμαι με το λαχανι pro rider)\nΝαι δεν το καταλαβαινω, δεν καταλαβαινω τους γενικους αφορισμους, πιστευω οτι ειναι εν την γεννεση τους λαθος (οι τζιπατοι ειναι ανοητοι, οι αυτοκινητιστης ειναι ζωα, πηραν το διπλωμα με λαδωμα)\nΚαι για τα δικα μου δεδομενα και αναγκες το τζιπ ειναι αχρηστο αλλα εγω δεν ειμαι σε θεση να κρινω τους ανθρωπους γυρω μου, το γεγονος οτι καβαλαω ενα ποδηλατο δεν με κανει ανωτερο τους.\nΠαρεπιπτωντως εχω και ενα μικρο αυτοκινητο (αρα ειμαι ζωο). ΜΠΕΕΕΕΕΕΕ :)\nΠαρ, 18/09/2009 - 16:15\nΔηλώνω και εγώ ΖΩΟ.\nΟδηγώ SUV στο οποίο φορτώνω 4 ποδήλατα για να πηγαίνω με την παρέα μου για βόλτες εκτός Αθηνών.\nΣα δε ντρέπομαι... ο ΜΟΥΣΚΑΡΟΣ... Μουουουουουουου\nΠαρ, 18/09/2009 - 16:38\nοοουυυυυυ ζώο 666 !!!!\nΠαρ, 18/09/2009 - 22:06\nΦαίνεται πως άγγιξα καποια ευαίσθητη φλέβα αρκετών εδώ μέσα. Λοιπόν για να μετρηθούμε, πόσοι έχουν SUV; να σηκώσουν το χέρι\nΕιλικρινα δεν ήξερα ότι το τζιπ διαφέρει από το SUV. Φαινεται ότι έπρεπε να πω SUV πριν και όχι τζιπ. Εκείνα τα ογκώδη θηρία που δεν χωράνε πουθενά. Παρντόν για την παρεξήγηση\nΠρώτα μερικές παρατηρήσεις\n- Δεν έχω καμιά επιθετικότητα κι ούτε βλέπω επιθετικότητα στα λόγια μου. Μόνο ειλικρίνια\n- Δεν μίλησα για το Κρυονέρι και ήταν τραβηγμένο το ότι χώθηκε στην κουβέντα. Όπως δεν μίλησα και για τα μικρά αυτοκίνητα\n- Είναι χαζό να κάνεις ΜΤΒ στην Αθήνα??????? Δεν το είπα εγώ αυτό\n- Νομίζω είναι προφανές ότι δεν μιλάω για όποιον είναι κάτοικος Αθήνας αλλά το SUV το κυκλοφορεί μόνο εκτός. Εκ πρώτης όψεος δεν μοιάζει να είναι ο τύπος μου αλλά δεν σημαίνει ότι αποκλείω να του κόβει\nΕδώ πέρα πήγαμε να αγγίξουμε ένα σοβαρό ηθικό ζήτημα. Την αγορά και χρήση του SUV. Νομίζω ότι είναι άστοχο να το γυρίσουμε στην πλάκα ή στο αν εκφράστηκα υπερβολικά απόλυτα ή στο ότι το απόφθεγμα μου το χαρακτήρισα αξίωμα ενώ στ'αλήθεια είναι θεώρημα (αυτοί είναι μαθηματικοί όροι, όποιος καταλαβε κατάλαβε)\nΣας λέω λοιπόν, και με συγχωρείτε για την υπερβολική ειλικρίνια, ότι όταν βλέπω ένα SUV στο δρόμο βγάζω σπυριά και σχηματίζω την χειρότερη γνώμη (ή τη χειρότερη πρώτη εντύπωση τέλοσπάντον μιας και είσαστε ευαισθητούληδες) για το ήθος και τη νοημοσύνη του οδηγού. Εσείς λοιπόν πως το βλέπετε? Νιώθετε εντάξει με τον εαυτό σας? Σκέφτεστε ότι κάνατε σκάρτη αγορά και καλύτερα να είχατε πάρετε ένα κανονικό αμάξι? Με ενδιαφέρει πολύ να μάθω την άποψή σας. Ελπίζω ότι δεν χρειάζεται να εξηγήσω τους λόγους που τραβάω τέτοιο ζόρι με τα SUV. Αρκεί να ξέρεις 5 βασικά πράγματα από τα περιβαλλοντικά προβλήματα της Αθήνας και του πλανήτη και θα καταλάβεις το γιατι. Αν πάλι δεν καταλαβαίνετε το ζόρι μου με ενδιαφέρει πολύ να το μάθω\nΚαι επιθετικότητα σας το ξαναλέω δεν έχω καμιά. Εχω φίλους που έχουν τέτοια τερατουργήματα και έχω μπει και μέσα. Και αυτοί έχουν ακούσει τα ίδια που ακούσατε και σεις. Ότι είναι καφρίλα και κακώς το πήρανε και ότι αν τους έβλεπα στο δρόμο θα σχημάτιζα τη χειρότερη γνώμη. Κι είμαστε ακόμα φίλοι\nΠαρ, 18/09/2009 - 22:09\nτο Φριντέι δυστυχώς το έχασα ήδη αλλά το ΣΚ θα είμαι παντού. Εχω αλουμινί-πορτοκαλί orient και πορτοκαλί σημάια\nΠαρ, 18/09/2009 - 22:31\nΑυτά που έγραψες είναι άκυρα για εμένα, δεν μου λένε κάτι και ούτε με επηρεάζουν, επειδή τα σκέφτηκες δεν σημαίνει πως ισχύουν.\nΠαρ, 18/09/2009 - 22:36\nΑν είσαι δολοφόνος εξαρτάται από το πως οδηγείς.\nΚαι εγώ έχω αυτοκίνητο το οποίο χρησιμοποιώ κάθε μέρα.\nΔεν σε πίεσα να δεχτείς γενικευμένους χαρακτηρισμούς, διαβάζουμε και κρίνουμε αν θα δεχτούμε ή θα απορρίψουμε.\nΠαρ, 18/09/2009 - 22:48\nΑπλά δεν γουστάρω τα τεράστια\nΑπλά δεν γουστάρω τα τεράστια τζιπάκια με επίσης τεράστιο κυβισμό, θεωρώ πως είναι άχρηστα και τις χειρότερες οδικές συμπεριφορές τις έχω δει σε οδηγούς τέτοιων οχημάτων.\nΤι να κάνουμε τώρα?Να πιεστώ για να μου αρέσουν και να τα θεωρήσω φυσιολογικά οχήματα?Για φανταστείτε να ειχαμε όλοι SUV, τα οποία πιάνουν + 50% περισσότερο χώρο απο ένα συμβατικό επιβατικό αυτοκίνητο.\nΠαρ, 18/09/2009 - 22:51\nτι ειναι αυτο το πράγμα ρε παιδια...\nαργα ή γρηγορα καθε θέμα καταλήγει σε αντιδικία και τσακωμό.\nλες και ειμαστε απο το φόρουμ του χωριου του Αστερίξ\nΠαρ, 18/09/2009 - 23:04\nΔεν τσακωνόμαστε, κάνουμε έντονη συζήτηση θα έλεγα.\nΣάβ, 19/09/2009 - 00:25\nτουλαχιστον θελω να ελπιζω\nτουλαχιστον θελω να ελπιζω πως αυτοι που εχουν SUV και σου την σπανε να ειναι αυτοι που τα περνουν για φυγουρα(με της BMW PORSE δεν πας βουνο....)\nακομα δεν μπορω να καταλαβω που βρισκεις το προβλημα μονο σε αυτους, ενω πχ οι ταξιτζήδες ειναι ποιο δυσκολη σαν οδηγοι (λογο γενικός τις δύσκολης δουλειας τους)\nΟΧΙ και να τσακονομαστε απλα διαφονουμε και το λεμε(έστω και εντονα)\nΚυρ, 20/09/2009 - 01:16\nΠως θα σου φαινόταν αν πηγαινες σε μια περιοχή που όλα τα σπίτια είχαν ενα φυσιολογικό μέγεθος και ξαφνικά εκεί που περπάταγες έβλεπες μια έπαυλη με 4 ορόφους και 20 δωμάτια(η οποία γυαλίζει κιόλας και είναι κιτς) και ανακάλυπτες πως μέσα μένουν 2 άτομα τα οποία φωνάζουν και είναι τα μόνα που ακούγονται περισσότερο στη γειτονιά και εκτός από αυτό να παράγουν τα περισσότερα σκουπίδια σε αναλογία.Παραφωνία?Εγωκεντρισμός?Ασέβεια?Κάπως έτσι το εννοώ όταν λέω πως μου τη σπάνε.\nΟι ταξιτζήδες είναι πιο δύσκολοι και απρόβλεπτοι αλλά τουλάχιστον μπορείς εύκολα να διακρίνεις το ταξί και να προσέξεις ωστε να αποφύγεις το οτιδήποτε.\nΔευ, 21/09/2009 - 11:57\nΠερι SUV ο λόγος\nΕκείνα τα ογκώδη θηρία που δεν χωράνε πουθενά. Παρντόν για την παρεξήγηση\nΑρκεί να ξέρεις 5 βασικά πράγματα από τα περιβαλλοντικά προβλήματα της Αθήνας και του πλανήτη και θα καταλάβεις το γιατι.\nΤο ότι κάποιος με υποκειμενικά κριτίρια δεν του αρέσουν τα SUV (Jeep είναι συγκεκριμένη μάρκα) είναι δεκτό.\nΌμως το να αναφέρονται αυθέρετα συγκρίσημα μεγέθη για να δώσει μια αντικειμενική χροιά στην άποψή του είναι τουλάχιστον άστοχο.\nΌπως είπες δεν είναι αξίωμα, αλλά θεώρημα, οπότε θέλει απόδειξη.\nΑς συγκρίνουμε ένα σύγχρονο SUV (VW Tiguan 1.4) με ένα αντίστοιχης υποδύναμης, πρακτικότητας και χώρων sedan (Toyota Avensis 1.8):\nΜήκος: Tiguan: 4430mm, Avensis: 4695mm\nΤο συμβατικό sedan είναι το θηρίο που δε χωράει πουθενά.\nΚατανάλωση: Tiguan: 8.9lt/100kms, Avensis: 6.5lt/100kms.\nΕκπομπές CO2: Tiguan 199gr/km, Avensis: 154gr/km.\nΤο συμβατικό sedan έχει καλύτερες περιβαλοντολογικές επιδόσεις.\n(πηγή: Auto Bild Hellas)\nΑυτό που θέλω να δείξω είναι ότι δεν πρέπει να πατάμε την κοιλιά μας και να λέμε αφορισμούς χωρίς να το έχουμε ψάξει το θέμα. Δεν υπάρχει μόνο άσπρο, ή μόνο μαύρο... υπάρχει και η ενδιάμεση κατάσταση.\nΤο τι αυτοκίνητο οδηγεί ο καθένας είναι προσωπική του επιλογή, σύμφωνα με τα δικά του κριτίρια και ανάγκες και πρέπει να την σεβόμαστε, ανεξάρτητα αν συμφωνούμε ή διαφωνούμε με αυτή.\nΚαι να κλείσω με ένα τελευταίο. Να έχετε πάντα στο μυαλό ότι η καφρίλα στο δρόμο δημιουργείται από τον οδηγό και όχι το όχημα. Αν κάποιος είναι γεννημένος κάφρος θα οδηγεί κάφρικα, είτε έχει SUV, είτε sedan, είτε μηχανάκι, είτε ποδήλατο.\nΔευ, 21/09/2009 - 11:38\nεγω παντως τις χειροτερες συμπεροφορες στο δρομο θεωρω πως τις εχουν αυτοι που κυκλοφορουν με τα διαφορα scooters.\nφυσικα δεν εχει σημασια το οχημα. αυτος που θα κανει την καφριλα με το σκουτερ, αν του δωσεις ενα σμαρτ θα κανει την ιδια καφριλα. οπως και αν του δωσεις ενα ποδηλατο.


Gisele Bundchen: Δείτε και τα 3 διαφημιστικά των εσωρούχων Hope.. | Fashionway.gr - News/Gossip/Fashion trends\nGisele Bundchen: Δείτε και τα 3 διαφημιστικά των εσωρούχων Hope..\nGisele Bundchen – Εσώρουχα Hope\nΣε κανέναν δεν αρέσει να λέει άσχημα νέα κυρίως όταν ο φταίχτης είναι ο εαυτός του. Η Gisele Bundchen όμως βρήκε τον τρόπο για να λέει τα άσχημα νέα με πιο ωραίο τρόπο. Αυτό που κάνει είναι να τα λέει με τα εσώρουχά της.\nΤο 31χρονο μοντέλο είναι το πρόσωπο της νέας διαφημιστικής καμπάνιας των εσωρούχων Hope. Στη διαφήμιση η Gisele δίνει συμβουλές στις γυναίκες για το πώς να λένε στον άντρα τους τα άσχημα νέα.\nΣτην αρχή το μοντέλο λέει φορώντας ένα απλό λευκό φόρεμα στα πορτογαλικά «Αγάπη μου τράκαρα το αυτοκίνητό σου». Ένα κόκκινο κουτάκι εμφανίζεται υποδεικνύοντας πως ο τρόπος της είναι λανθασμένος. Στη συνέχεια η Gisele εμφανίζεται να λέει ακριβώς την ίδια ατάκα φορώντας μόνο τα εσώρουχά της. Το κουτάκι εμφανίζεται ξανά, αυτή τη φορά σε πράσινο χρώμα, πράγμα που δείχνει πως αυτή τη φορά η μέθοδός της είναι σωστή.\nΣτα 2 επόμενα διαφημιστικά το κόνσεπτ είναι το ίδιο με μόνη διαφορά την άσχημη είδηση που λέει το μοντέλο στον άντρα της. Απολαύστε τα..\nfashion fashion and style Fashion News Fashion Tips gisele bundchen Gisele Bundchen διαφημιση hope Gisele με εσωρουχα Gisele με εσωρουχα hope moda 2012 style διαφημιση hope Gisele μόδα μόδα 2012 μόδα και στυλ στυλ στυλ 2012\nKarla’s Closet:Μία αληθινή fashionista μας δίνει μαθήματα στυλ..\nH Sara Paxton φοράει Camilla and Marc..


Καιρός: Ηλιοφάνεια και υψηλές θερμοκρασίες το Σάββατο - CNN.gr\nΑνανεώθηκε: Παρασκευή, 28 Αυγούστου 2020 22:28\nΗλιοφάνεια αναμένεται αύριο, Σάββατο στη χώρα.\nΗ θερμοκρασία, σύμφωνα με το meteo.gr, στη Δυτική Μακεδονία θα κυμανθεί από 15 έως 32 βαθμούς, στην υπόλοιπη Μακεδονία και στη Θράκη από 18 έως 36, στα υπόλοιπα ηπειρωτικά από 19 έως 37, στα νησιά του Ιονίου από 20 έως 31, στα νησιά του Ανατολικού Αιγαίου από 18 έως 39, στα Δωδεκάνησα από 16 έως 35, στα νησιά του υπολοίπου Αιγαίου από 18 έως 32, και στην Κρήτη από 15 έως 34 βαθμούς.\nΑνεμοι: Μεταβλητοί ασθενείς και το απόγευμα στο Ιόνιο δυτικοί βορειοδυτικοί 4 μποφόρ.\nΘερμοκρασία: Από 19 έως 37 και κατά τόπους 38 βαθμούς Κελσίου. Στα νησιά και τα παραθαλάσσια η μέγιστη 2 με 3 βαθμούς χαμηλότερη.\nΘερμοκρασία: Από 18 έως 37 και κατά τόπους 38 βαθμούς Κελσίου. Στα παραθαλάσσια η μέγιστη 2 με 3 βαθμούς χαμηλότερη.\nΑνεμοι: Βόρειοι βορειοδυτικοί 3 με 4 και στις βόρειες Κυκλάδες τοπικά 5 μποφόρ.\nΘερμοκρασία: Από 22 έως 32 και στην Κρήτη τοπικά έως 34 βαθμούς Κελσίου.\nΑνεμοι: Από βόρειες διευθύνσεις 3 με 4 και πρόσκαιρα στα βόρεια 5 μποφόρ.\nΕΛΛΑΔΑ\t· ΚΑΙΡΟΣ\t· Ο ΚΑΙΡΟΣ ΣΗΜΕΡΑ\t· ΚΑΙΡΟΣ ΣΗΜΕΡΑ\t· ΗΛΙΟΦΑΝΕΙΑ\t· ΘΕΡΜΟΚΡΑΣΙΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Αποκαλυπτικό video teaser της νέας CLS - X FM 94.3\nHome ΑΥΤΟΚΙΝΗΤΟ ΠΡΩΤΟΣΕΛΙΔΑ Αποκαλυπτικό video teaser της νέας CLS\nΑποκαλυπτικό video teaser της νέας CLS\nXFM943 Νοεμβρίου 27, 2017 ΑΥΤΟΚΙΝΗΤΟ, ΠΡΩΤΟΣΕΛΙΔΑ,\nΠλέον απομένουν… ώρες για τα επίσημα αποκαλυπτήρια της νέας Mercedes-Benz CLS και η γερμανική φίρμα μπήκε για τα καλά στο παιχνίδι της σταδιακής αποκάλυψης του νέου της μοντέλου!\nΜετά την πρώτη teaser εικόνα, έχουμε και το πρώτο teaser video που η αλήθεια είναι πως αποκαλύπτει πολλά. Επικεντρώνεται στον εξωτερικό της σχεδιασμό και μας τα δείχνει σχεδόν… όλα, απλά τμηματικά.\nΕίναι εμφανής και η σιλουέτα του τρίτης γενιάς μοντέλου και οι θελκτικές του καμπύλες, και λεπτομέρειες όπως τα φωτιστικά σώματα. Δεκατέσσερα χρόνια μετά το λανσάρισμα της πρώτης CLS που ήρθε για να δημιουργήσει μία νέα κατηγορία, που αφορά οχήματα με κουπέ εμφάνιση αλλά άνεση και λειτουργικότητα ενός saloon, η Mercedes υπόσχεται να μας εντυπωσιάσει.\nΆλλωστε το σλόγκαν ενόψει της πρεμιέρας που θα πραγματοποιηθεί στις 29 Νοεμβρίου στο πλαίσιο του Σαλονιού Αυτοκινήτου του Λος Άντζελες είναι «Η νέα CLS. Τελειοποιήθηκε».


by Δημήτρης Μπιτολάς 18/07/2020 19:18 864\nΜασάζ στα αυτιά: Πρόκειται για μία θεραπεία, η οποία μπορεί να φανεί ιδιαίτερα χρήσιμη για διάφορα προβλήματα υγείας που ενδεχομένως να αντιμετωπίζετε. Παρακάτω βρίσκεται η σχετική λίστα, με τα αποτελέσματα της συγκεκριμένης θεραπείας, καθώς και η τεχνική για να την εφαρμόσετε. Αναλυτικότερα:\nΣυμβουλές για την υγεία: Έξι πράγματα που θα συμβεί στο σώμα σας, αν κάνετε μασάζ στα αυτιά\n– Μείωση μυϊκών πόνων: Η πραγματοποίηση ενός πειράματος για να διαπιστώσει εάν ένα μασάζ αυτιών θα μπορούσε να βοηθήσει στη μείωση του πόνου σε άτομα με χρόνιο πόνο στην πλάτη κατέδειξε ότι είναι ένας αποτελεσματικός τρόπος. Τραβώντας απαλά και τρίβοντας διαφορετικές περιοχές των αυτιών σας, ειδικά τους λοβούς σας, διεγείρει πολλές νευρικές απολήξεις που βοηθούν τον εγκέφαλό σας να απελευθερώσει ενδορφίνες. Αυτές οι ορμόνες μας κάνουν να νιώθουμε καλά. Μας βοηθούν στην ανακούφιση του πόνου. Επίσης, μπορούν να βελτιώσουν την κυκλοφορία του αίματός σας.\n– Μείωση άγχους και στρες: Τα αποτελέσματα μιας έρευνας έδειξαν ότι το μασάζ αυτιών είναι καλό σε αγχωτικές καταστάσεις. Κάντε μασάζ στην «ουράνια πύλη» του αυτιού σας με αργές κυκλικές κινήσεις εάν αισθάνεστε άγχος, πανικό, ανησυχία, κούραση ή ερεθιστικότητα. Αυτό το σημείο βρίσκεται στο άνω μέρος του αυτιού σας, στο τμήμα που μοιάζει με κοίλο σχήμα τριγώνου.\nΜασάζ στα Αυτιά – Συμβουλές για την υγεία: Κι άλλα πράγματα που θα συμβεί στο σώμα σας, αν κάνετε μασάζ στα αυτιά\n– Ανακούφιση πονοκέφαλων και ημικρανίας: Ενώ τα παυσίπονα μπορεί να έχουν κάποια σοβαρά και δυνητικά καταστροφικά αποτελέσματα στο σώμα σας και στην υγεία σας, το μασάζ του αυτιού σας είναι γενικά αβλαβής. Μπορείτε να το συνδυάσετε με μερικές πιο φυσικές θεραπείες όπως το τσάι μέντας για καλύτερο αποτέλεσμα.\n– Θα μπορείτε να χάσετε βάρος πιο γρήγορα: Εκτός από την τακτική άσκηση και τη διατήρηση μιας υγιεινής διατροφής, μπορείτε επίσης να αρχίσετε να τρίβετε διαφορετικά σημεία στα αυτιά σας καθημερινά. Αποδεικνύεται ότι το μασάζ μπορεί να βοηθήσει στην ταχύτερη απώλεια βάρους. Αφού επιτύχετε τον στόχο σας, συνεχίστε το για να διατηρήσετε το βάρος σας και να παραμείνετε υγιείς.\nΜασάζ στα Αυτιά – Συμβουλές για την υγεία: Τα υπόλοιπα πράγματα που θα συμβεί στο σώμα σας, αν κάνετε μασάζ στα αυτιά\n– Μπορεί να είναι χρήσιμο στην καταπολέμηση της αϋπνίας: Δεδομένου ότι το μασάζ του αυτιού έχει χαλαρωτικό αποτέλεσμα, μπορείτε να το κάνετε πριν τον ύπνο. Αν και αυτή η διαδικασία από μόνη της δεν θα σας βοηθήσει να εξαλείψετε εντελώς την αϋπνία, μπορεί να σας βοηθήσει να χαλαρώσετε, κάτι που είναι απαραίτητο για έναν καλό ύπνο. Επίσης, μπορείτε να τη χρησιμοποιήσετε εκτός από άλλες θεραπείες που χρησιμοποιείτε ήδη.\n– Σας δίνει μια ενεργειακή τόνωση: Μπορεί να δοκιμάσετε να τρίψετε τα αυτιά σας λίγο πιο έντονα για να ξυπνήσετε το πρωί. Η διέγερση των νευρικών απολήξεων των αυτιών σας μπορεί να ενεργοποιήσει ορισμένα εγκεφαλικά κέντρα και να μειώσει την κόπωση. Μπορείτε επίσης να το κάνετε κατά τη διάρκεια της ημέρας, όταν αισθάνεστε κουρασμένοι και το επίπεδο ενέργειας σας είναι χαμηλό.\nΣυμβουλές για την υγεία: Η τεχνική για να κάνετε μασάζ στα αυτιά σας\n– Τραβήξτε απαλά το πάνω μέρος του αυτιού σας, κρατώντας το με τον αντίχειρα και τον δείκτη σας. Τρίψτε αργά τα δάχτυλά σας εμπρός και πίσω, ενώ πηγαίνετε στο εξωτερικό άκρο του αυτιού σας.\n– Χαϊδέψτε την πτυχή πίσω από το αυτί σας με κινήσεις προς τα κάτω. Μπορείτε επίσης να προσπαθήσετε να εντοπίσετε τα περιγράμματα και τις καμπύλες του αυτιού σας. Τσιμπήστε τον λοβό με τα δάχτυλά σας και σηκώστε απαλά το αυτί.\n– Τραβήξτε το λοβό και κάντε μασάζ μεταξύ των δακτύλων σας με κυκλικές κινήσεις.\n– Τραβήξτε επίσης το δέρμα πίσω από το αυτί σας και τραβήξτε προς τα κάτω το περίγραμμα του αυτιού. Μπορείτε να το κάνετε αυτό μέχρι τα δάχτυλά σας να φτάσουν στη σιαγόνα σας.\n– Τοποθετήστε την παλάμη σας πάνω από το αυτί σας έτσι ώστε να το καλύψετε. Πιέστε την στο αυτί σας και σύρετε την παλάμη σας προς τα κάτω για να τυλίξετε το πάνω μέρος του αυτιού.\n– Καλύψτε το αυτι με την παλάμη σας και ξεκινήστε να κάνετε κυκλικές κινήσεις με το χέρι σας.\n03/05/2021 16:18 306\n12/03/2021 16:20 1531\nΑΥΤΙΑΜΑΣΑΖ ΣΤΑ ΑΥΤΙΑΣΥΜΒΟΥΛΕΣΣΥΜΒΟΥΛΕΣ ΓΙΑ ΤΗΝ ΥΓΕΙΑ


Τμήμα Δημοσίων Σχέσεων και Επικοινωνίας, ΤΕΙ Ιονίων Νήσων, - Γραμματεία\nΚεντρική Σελίδα :: Το Τμήμα : Γραμματεία\nΗ Γραμματεία του Τμήματος παρέχει διοικητική και γραμματειακή υποστήριξη για όλα τα θέματα που εμπίπτουν στις αρμοδιότητες των τμημάτων και αντιστοιχούν από άποψη διοικητικής ιεραρχίας με Τμήματα. Η Γραμματεία υπάγεται ιεραρχικά στο Γενικό Γραμματέα του ΤΕΙ. Ειδικότερα οι αρμοδιότητές της είναι οι εξής:\nΠαρέχει διοικητική και γραμματειακή υποστήριξη για όλα τα θέματα που εμπίπτουν στις αρμοδιότητες του Τμήματος.\nΤηρεί το πρωτόκολλο και τη σφραγίδα του Τμήματος.\nΣυντάσσει, δακτυλογραφεί, διεκπεραιώνει και αρχειοθετεί την αλληλογραφία του Τμήματος.\nΜεριμνάει για το συντονισμό της εκπαιδευτικής δραστηριότητας σε θέματα που αναφέρονται στο ωρολόγιο πρόγραμμα, στην πραγματοποίηση των εξετάσεων.\nΜεριμνάει για τις διαδικασίες που αφορούν στις εγγραφές, μετεγγραφές και κατατακτήριες εξετάσεις.\nΧορηγεί τα απαραίτητα πιστοποιητικά και βεβαιώσεις σπουδαστικής κατάστασης.\nΜεριμνάει για τη διάθεση των εκπαιδευτικών βοηθημάτων στους σπουδαστές.\nΤηρεί τα πρακτικά του Τμήματος, τα μητρώα των σπουδαστών και πτυχιούχων, καθώς και τα μητρώα επιστημονικής και εκπαιδευτικής δραστηριότητας μελών του Ε.Π.\nΣε συνεργασία με τον γενικό γραμματέα, προβαίνει εκάστοτε στην αναδιοργάνωση των διοικητικών διαδικασιών για την αποτελεσματικότερη λειτουργία της διοίκησης.\nΤο ακαδημαϊκό έτος χωρίζεται σε δυο εξάμηνα:\nΑ Εξάμηνο 04/10/2010 έως 14/01/2011.\nΕξετάσεις Εργαστηρίων 17/01/2011 έως 21/01/2011\nΕξετάσεις Α περιόδου 24/01/2011 έως 04/02/2011\nΕξετάσεις Β περιόδου 07/02/2011 έως 18/02/2011\nΕξετάσεις Πρωτοετών 24/01/2011 έως 04/02/2011\nΒ Εξάμηνο 08/03/2011 έως 17/06/2011\nΕξετάσεις Εργαστηρίων 06/06/2011 έως 10/06/2011\nΕξετάσεις Α περιόδου 13/06/2011 έως 24/06/2011\nΕξετάσεις Β περιόδου 01/09/2011 έως 14/09/2011\nΓραμματεία Τμήματος Δημοσίων Σχέσεων και Επικοινωνίας\nΤηλ: +30 26710 27311\nΦαξ: +30 26710 27312\nΔιεύθυνση Τμήματος Δ.Σ.Ε


Η Κατερίνα Διδασκάλου «Ενώπιος Ενωπίω»\nΤη Δευτέρα 15 Φεβρουαρίου, στις 23:30, ο Νίκος Χατζηνικολάου υποδέχεται στο «Ενώπιος Ενωπίω» την Κατερίνα Διδασκάλου. Η καταξιωμένη ηθοποιός αποκαλύπτει τι την οδήγησε στο θεατρικό σανίδι.\nΤι λέει για τις μεγάλες επιτυχίες της, αλλά και τις δύσκολες στιγμές των ηθοποιών στην εποχή της πανδημίας;\nΠοια θέση παίρνει για τα περιστατικά σεξουαλικής παρενόχλησης και εργασιακής βίας και τι αντιμετώπισε η ίδια στην καριέρα της; [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ΑΝΤ1, Κατερίνα Διδασκάλου, Νίκος Χατζηνικολάου\nH Ελένη Φουρέιρα στον Νίκο Χατζηνικολάου «Ενώπιος Ενωπίω»\nΤη Δευτέρα 8 Φεβρουαρίου, στις 23:30, ο Νίκος Χατζηνικολάου υποδέχεται στο «Ενώπιος Ενωπίω» την Ελένη Φουρέιρα.\nΗ δημοφιλής τραγουδίστρια θυμάται τα παιδικά της χρόνια και αφηγείται πώς γλίτωσε από τις σφαίρες στον Αλβανικό εμφύλιο.\nΤι λέει για τον εκφοβισμό που δέχθηκε λόγω της καταγωγής της, όταν ήρθε στην Ελλάδα; [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ANT1, Ελένη Φουρέιρα\nH Σοφία Μπεκατώρου «Ενώπιος Ενωπίω» στον ΑΝΤ1\nΤη Δευτέρα 25 Ιανουαρίου, στις 23:30, ο Νίκος Χατζηνικολάου υποδέχεται στο «Ενώπιος Ενωπίω» τη Σοφία Μπεκατώρου. Η σπουδαία Ολυμπιονίκης στην Ιστιοπλοΐα αποκαλύπτει νέες πτυχές από τη θλιβερή εμπειρία της από γνωστό παράγοντα του Αθλητισμού.\nΠοιο μήνυμα στέλνει σε νέες και νέους που κινδυνεύουν να βρεθούν θύματα επιτήδειων παραγόντων; [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ANT1, Νίκος Χατζηνικολάου, Σοφία Μπεκατώρου\n«Ενώπιος Ενωπίω» με την Ελευθερία Αρβανιτάκη\nΤη Δευτέρα 11 Ιανουαρίου, στις 23:30, ο Νίκος Χατζηνικολάου υποδέχεται στο «Ενώπιος Ενωπίω» την Ελευθερία Αρβανιτάκη.Η σπουδαία τραγουδίστρια μιλά για την αφορμή που την οδήγησε στο πάλκο, καθώς και για τη γνωριμία της και τις μεγάλες επιτυχίες με την «Οπισθοδρομική Κομπανία». [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ΑΝΤ1, Ελευθερία Αρβανιτάκη, Νίκος Χατζηνικολάου\nΟ Λ. Λαζόπουλος στο «Ενώπιος Ενωπίω» με τον Ν. Χατζηνικολάου\nΤη Δευτέρα 9 Νοεμβρίου, στις 23.30, στο «Ενώπιος Ενωπίω», ο Νίκος Χατζηνικολάου υποδέχεται τον Λάκη Λαζόπουλο.\nΟ σπουδαίος κωμικός και σεναριογράφος αποκαλύπτει το μυστικό της επιτυχίας στη σειρά «Δέκα Μικροί Μήτσοι», μιλά για το πάθος του με τη σάτιρα και αποκαλύπτει ποια ήταν η πιο δύσκολη στιγμή στη ζωή του. Τι λέει για την τηλεόραση, την πολιτική και τι απαντά στους επικριτές του;\nΗ «Ελενίτσα», ο «Σκαραβαίος» και άλλα γνωστά πρόσωπα μιλούν για τον χαρακτήρα του Λάκη Λαζόπουλου. [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ΑΝΤ1, Λάκης Λαζόπουλος, Νίκος Χατζηνικολάου\nΤη Δευτέρα 28 Σεπτεμβρίου, στις 23:30, ο Νίκος Χατζηνικολάου υποδέχεται στο «Ενώπιος Ενωπίω» τη Φαίη Σκορδά.\nΗ λαμπερή παρουσιάστρια μιλά για την πορεία της στην ελληνική τηλεόραση. Θυμάται τις σπουδές της στο εξωτερικό και τα πρώτα της βήματα πίσω από τον τηλεοπτικό φακό. Πώς την κέρδισε η τηλεόραση και πώς βρέθηκε από τη Θεσσαλονίκη στην Αθήνα;\nΗ Φαίη Σκορδά ανοίγει την καρδιά της, αποκαλύπτει προσωπικές της στιγμές και μιλά για τα όνειρά της.\n«Ενώπιος Ενωπίω», με την υπογραφή του Νίκου Χατζηνικολάου, κάθε Δευτέρα στις 23:30\nΣκηνοθεσία: Κατερίνα Βάχλα\nΔιεύθυνση εκπομπής: Πρόδρομος Παπαηλιόπουλος\nΥπεύθυνη αρχισυνταξίας: Μαρία Θεμελή\nΥπεύθυνη καλεσμένων : Ευανθία Τασσοπούλου\nΣυντακτική ομάδα: Παρασκευή Γκόλτσιου – Γιώτα Δελέγκου\nFiled Under: Τηλεόραση Tagged With: «Ενώπιος Ενωπίω», ANT1, Νίκος Χατζηνικολάου, Φαίη Σκορδά\n«Ενώπιος Ενωπίω» ο Γ. Μπέζος στον ΑΝΤ1\nΤη Δευτέρα 21 Σεπτεμβρίου, στις 23:30, ο Νίκος Χατζηνικολάου υποδέχεται στο «Ενώπιος Ενωπίω» τον Γιάννη Μπέζο.\nΟ Γιάννης Μπέζος μιλά για την πορεία του στην τηλεόραση και τον κινηματογράφο, θυμάται χαρακτηριστικές στιγμές από τη σπουδαία καριέρα του, ενώ αναφέρεται και στη μεγάλη του αγάπη, το θέατρο. Ποιος είναι ο ρόλος του στη νέα κωμική σειρά του ΑΝΤ1 «Παρουσιάστε!»; [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ΑΝΤ1, Γιάννης Μπέζος\nH Χάρις Αλεξίου «Ενώπιος Ενωπίω» στον ΑΝΤ1\nΤη Δευτέρα 14 Σεπτεμβρίου, στις 23:30, το «Ενώπιος Ενωπίω» επιστρέφει και ο Νίκος Χατζηνικολάου υποδέχεται τη μοναδική Χάρις Αλεξίου.H σπουδαία ερμηνεύτρια μιλά για την πορεία της στη μουσική, τις μεγάλες επιτυχίες, τις σημαντικές συνεργασίες που άφησαν εποχή και τις στιγμές που σημάδεψαν τη ζωή της. Μια συνέντευξη πλημμυρισμένη από τραγούδια που αγαπήθηκαν από όλους. [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ΑΝΤ1, Χάρις Αλεξίου\nΕπιστροφή για το «Ενώπιος Ενωπίω» στον ΑΝΤ1\nΟ Νίκος Χατζηνικολάου έχει ταυτίσει το όνομά του με συνεντεύξεις που άφησαν εποχή και προκάλεσαν αίσθηση. Τη Δευτέρα 14 Σεπτεμβρίου, στις 23:30, επιστρέφει στους δέκτες μας με την ενημερωτική εκπομπή «Ενώπιος Ενωπίω», βάζοντας τη δική του δημοσιογραφική σφραγίδα σε συναντήσεις με προσωπικότητες από όλους τους χώρους της ζωής του τόπου. [Read more…]\nFiled Under: Ανακοινώσεις, Τηλεόραση Tagged With: «Ενώπιος Ενωπίω», ΑΝΤ1, Νίκος Χατζηνικολάου\nΠρώτη θέση χθες για το Ενώπιος Ενωπίω»\nΠρώτη στη ζώνη προβολής της ήταν χθες η εκπομπή του Νίκου Χατζηνικολάου «Ενώπιος Ενωπίω», που φιλοξένησε την Ελεωνόρα Ζουγανέλη.Σύμφωνα με τα στοιχεία της Nielsen, η εκπομπή σημείωσε 15,8% στο σύνολο κοινού, ενώ οι γυναίκες ήταν το κοινό που έδωσε τα υψηλότερα ποσοστά, τα οποία άγγιξαν ακόμα και το 30%.\nFiled Under: Τηλεόραση Tagged With: «Ενώπιος Ενωπίω», ΑΝΤ1


Κόντρα Τουρκίας – ΗΠΑ για τον εξοπλισμό των Κούρδων με όπλα ~ NEWSCITY1\nΚόντρα Τουρκίας – ΗΠΑ για τον εξοπλισμό των Κούρδων με όπλα\nΟξύνεται η αντιπαράθεση Τουρκίας - ΗΠΑ με αφορμή την απόφαση του Ντόναλντ Τραμπ, να εξοπλίσει με βαριά όπλα τους Κούρδους μαχητές των δυνάμεων YPG της Συρίας και να αναλάβουν\nαυτοί στο πλαίσιο των «Συριακών Δημοκρατικών Δυνάμεων» (SDF), και όχι ο τουρκικός στρατός, την επιχείρηση για την ανακατάληψη της Ράκα, που θεωρείται «χαλιφάτο» των τζιχαντιστών του «Ισλαμικού Κράτους» στη Συρία.\nΗ εξέλιξη προκάλεσε έντονες αντιδράσεις στην Άγκυρα. Ο πρώτος που αντέδρασε και μάλιστα έντονα ήταν ο Τούρκος Πρόεδρος, Ρετζέπ Ταγίπ Ερντογάν, που έχει προγραμματίσει να μεταβεί στις ΗΠΑ στις 16 Μαΐου για συνάντηση με τον Αμερικανό ομόλογό του. Ο Ερντογάν χτες βράδυ κάλεσε τον Τραμπ να ανακαλέσει την απόφαση.\n«Δεν μπορεί μία τρομοκρατική οργάνωση να ηγηθεί του αγώνα κατά της τρομοκρατίας... Θέλουμε να ξέρουμε ότι οι σύμμαχοί μας είναι στο πλευρό μας και όχι με τις τρομοκρατικές οργανώσεις», τόνισε, προσθέτοντας ότι θα θέσει το ζήτημα στη συνάντηση που θα έχει με τον Ντ. Τραμπ την επόμενη Τρίτη, εκφράζοντας την «ελπίδα πως οι ΗΠΑ θα αποφύγουν αυτό το λάθος».\n«Η μεγαλύτερή μου ευχή είναι (οι ΗΠΑ) να ανακαλέσουν αυτό το λάθος τους, χωρίς καθυστέρηση. Θέλουμε να πιστεύουμε ότι οι σύμμαχοί μας θα προτιμήσουν να προχωρήσουν στο πλευρό μας και όχι με μια τρομοκρατική οργάνωση», δήλωσε ο Τούρκος πρόεδρος.\nΤο Πεντάγωνο ανακοίνωσε ότι η προμήθεια όπλων στην πολιτοφυλακή Μονάδες Προστασίας του Λαού (YPG), αποφασίστηκε για να διασφαλιστεί μια νίκη στην σχεδιαζόμενη επιχείρηση ανακατάληψης της συριακής πόλης Ράκας, ντε φάκτο πρωτεύουσα του Ισλαμικού Κράτους στην Συρία.\nΗ απόφαση της Ουάσιγκτον ελήφθη παρά τις έντονες αντιδράσεις της Άγκυρας, που θεωρεί το YPG παρακλάδι του Εργατικού Κόμματος του Κουρδιστάν (PKK).\nΝωρίτερα, ο Τούρκος πρωθυπυοργός Μπιναλί Γιλντιρίμ δήλωσε ότι η αποτυχία των ΗΠΑ να εξετάσουν τις ευαισθησίες της χώρας του θα έχει σίγουρα συνέπειες και αρνητικό αποτέλεσμα για τις ΗΠΑ.\nΟ Τούρκος υπουργός Εξωτερικών, Μεβλούτ Τσαβούσογλου επεσήμανε: «Τόσο ο PKK όσο και το YPG είναι τρομοκρατικές οργανώσεις και δεν διαφέρουν σε τίποτα, εκτός από το όνομα. Κάθε όπλο που βρίσκεται στην κατοχή τους, αποτελεί απειλή για την Τουρκία».


Η Nalyssa Green... η Sylvia Plath, ο Goofy και οι άλλοι!\nΗ Nalyssa Green… η Sylvia Plath, ο Goofy και οι άλλοι!\nLavart Group 28/12/2020\nΗ Nalyssa Green, η τραγουδίστρια και συνθέτρια (έχει συμμετάσχει και σε ένα σημαντικό αριθμό θεατρικών παραστάσεων) σε μια διαφορετική συνέντευξη μας απαντά σε ένα ερωτηματολόγιο που ετοίμασε η Lavart, εν όψει κορωνοϊού και καραντίνας, εν έτη 2020, για τους ανθρώπους της τέχνης!\nΜε τη Sylvia Plath να μου διαβάζει ποίηση και εγώ να της λέω αστεία. Νομίζω θα περνούσαμε κάπως καλά.\nΜε τον Γκούφυ.\nSatie, Gnossienne no.1\nΘα έπαιρνα τη γάτα μου και θα πηγαίναμε σε κάποιο χίπικο κοινόβιο στην Αμερική στα 60s.\nΜε τη Λιάνα Κανέλλη, να καπνίζουμε και να περπατάμε και να μου λέει τα δικά της.\nΤο Σάκη Ρουβά. Πιστεύω θα είναι πειθαρχημένος με της δουλειές και θα φέρει θετική ενέργεια στο σπίτι.\nΜε τον Pepe Le Pew εξαιτίας της οσμής.\nΤον Sergei Rachmaninoff.\nΚάποια παράσταση του Shakespeare τον καιρό του Shakespeare.\nO Bojack Horseman για το χιούμορ και τον κυνισμό.\nΣτον Chuck Noland, πρωταγωνιστή της ταινίας “Ο ναυαγός” που υποδύεται ο Tom ο Hanks. Νομίζω απέδειξε ότι σε κατάσταση κρίσης έχει τα κατάλληλα skills για να επιβιώσει.\nΣτις 29 Δεκεμβρίου θα πραγματοποιηθεί η καθιερωμένη χριστουγεννιάτικη συναυλία με τίτλο: Τηλελάιβ: Nalyssa Green x Logout x Δεσποινίς Τρίχρωμη. Live streaming concert. Και οι 3 βγάλανε νέους δίσκους μέσα στο 2020 και ανυπομονούμε να τους ακούσουμε! Εισιτήρια εδώ.


1366x768 ταπετσαρία αφηρημένη. 1366x768 - δωρεάν ταπετσαρία εικόνα 1366x768 ταπετσαρία αφηρημένη, 1366x768 - εικόνες για την επιφάνεια εργασίας ταπετσαρία.\nδωρεάν εικόνες φόντου - 1366*768 ταπετσαρία για την επιφάνεια εργασίας δωρεάν download. ονειρεύονται Επιδεξιότητα, 1366 * 768 όμορφη δωρεάν εικόνες ταπετσαρία. 1366 - 768 όμορφο δωρεάν ταπετσαρία, 1366/768\n1366x768 - Τζάμπα Φόντο επιφάνειας εργασίας. παρακολουθήσουν τον υπέροχο κόσμο. όμορφη ταπετσαρία pics ελεύθερη, wallpapers HD, δωρεάν εικόνες φόντου - δύναμη της επιτήδευση. δωρεάν υπόβαθρα φωτογραφίες, δωρεάν εικόνες φόντου - ονειρεύονται Επιτυχία.


2017: Οι Ερευνες της «Κ» | Ελλάδα | Η ΚΑΘΗΜΕΡΙΝΗ\nΜέσα στο 2017 η «Κ» ταξίδεψε στην Πάτρα όπου καθημερινά δεκάδες πρόσφυγες και μετανάστες, ανάμεσά τους και ανήλικοι, επιχειρούν να γαντζωθούν στις νταλίκες στο λιμάνι της πόλης, και συνάντησε τους προστάτες της γέφυρας του Ρίου οι οποίοι μεριμνούν όλο το χρόνο για την ασφάλεια του έργου. Συνέθεσε το παζλ της μαφίας των λαθραίων τσιγάρων μετά τον άγριο, μαφιόζικου τύπου, ξυλοδαρμό προϊσταμένου τελωνείου Πειραιά. Παρακολούθησε τη συγκομιδή κάνναβης για θεραπευτικούς σκοπούς στην Αρκαδία. Ανέδειξε τις πληγές μιας μυστικής αποστολής στην Κύπρο που παραμένουν ανοιχτές μισό αιώνα μετά και κατέγραψε τις νέες πρωτοβουλίες τουριστικής ανάπτυξης στην Κρήτη.\nΠριν από το τέλος του 2017 η «Κ» θυμάται ορισμένες από τις πιο σημαντικές έρευνές της.\nΡεπορτάζ: Τάσος Τέλλογλου, Γιάννης Σουλιώτης\nΜια αναβληθείσα δίκη φωτίζει τη διαδρομή των δραστών της δολοφονίας του ποινικολόγου Μιχάλη Ζαφειρόπουλου. Το ρεπορτάζ της «Κ» επιβεβαιώθηκε από τα ευρήματα της αστυνομικής έρευνας.\nΟ Μάρτιν μιλάει στην «Κ» για τη στρατολόγησή του από την τουρκική ΜΙΤ και τις παρακολουθήσεις του σε ελληνικό νησί.\nΜία εβδομάδα τρεις θάνατοι στη Μόρια καμία ευθύνη\nΠώς φτάσαμε σε καταδίκη Ελληνίδας για υπόθεση εμπορίας οργάνων στην Ινδία. Ακόμη σε δύο συνέχειες η «Κ» παρουσίασε τη μαρτυρία ζευγαριού που είχε ταξιδέψει από την Ελλάδα στο Νέο Δελχί για μεταμόσχευση στην κλινική του «Δρος Τρόμου», καθώς και την εμπλοκή Ελλήνων σε αντίστοιχο κύκλωμα εμπορίας νεφρών στην Κόστα Ρίκα.\nΤο κύκλωμα ψευδομεσιτών και οι υπεράνω υποψίας\nΤο δικαστικό επεισόδιο του... real estate της απάτης, της πολύκροτης υπόθεσης που είχε φέρει στο φως η «Κ», με την καταδίκη 13 από τους 20 κατηγορουμένους.\nΗ συγκλονιστική ιστορία μιας οικογένειας Σύρων που διέφυγαν από τον εμφύλιο και έχασαν τον γιο τους στο ναυτικό δυστύχημα του «Norman Atlantic».\nΗ «Κ» στον μεγαλύτερο προσφυγικό καταυλισμό στον πλανήτη\nΜΠΑΓΚΛΑΝΤΕΣ- ΑΠΟΣΤΟΛΗ. Πάνω από ένα εκατομμύριο μουσουλμάνοι Ροχίνγκια, που έχουν καταφύγει στο Μπανγκλαντές μετά τον διωγμό τους από τη Μιανμάρ, αντιμετωπίζουν τη φτώχεια. Η «Κ» κατέγραψε τις ιστορίες τους στον μεγαλύτερο καταυλισμό του πλανήτη.\nΤΕΤΟΒΟ- ΑΠΟΣΤΟΛΗ. Το βαλκανικό παράδειγμα καταδεικνύει ότι σε μια φτωχή και διεφθαρμένη χώρα, το πρώτο θύμα είναι η περιβαλλοντική πολιτική.\nΗ μαρτυρία του Ιταλού δημοσιογράφου Γκαμπριέλε Ντελ Γκράντε στην «Κ», ο οποίος κρατήθηκε στην Τουρκία χωρίς να έχει διαπράξει κάποιο αδίκημα.


30 φωτογραφίες που θα αποκαταστήσουν την πίστη σας στην ανθρωπότητα | Τι λες τώρα;\nHome \_ ανθρώπινες ιστορίες \_ 30 φωτογραφίες που θα αποκαταστήσουν την πίστη σας στην ανθρωπότητα\n30 φωτογραφίες που θα αποκαταστήσουν την πίστη σας στην ανθρωπότητα\nανθρώπινες ιστορίες, ανθρωπότητα, κοσμος\nEvdokia S 2 Μαρτίου, 2018 12:59 ΠΜ\nΣτον κόσμο μας, δεν είναι όλα φοβερά. Μερικές φορές ξεχνάμε πως υπάρχουν και όμορφες στιγμές. Αυτό δεν σημαίνει ότι τα θέματα που αντιμετωπίζουμε καθημερινά δεν είναι σημαντικά, αλλά που και που χρειαζόμαστε ένα μικρό διάλειμμα και μια υπενθύμιση πως όλα μπορούν να αλλάξουν προς το καλύτερο.\nΟι φωτογραφίες που θα δείτε παρακάτω, θα σας συγκινήσουν και θα σας κάνουν να χαμογελάσετε. Ωστόσο, ίσως καταφέρουν να σας εμπνεύσουν.\n#1 Αυτός είναι ο 15χρονος Άντονι Μπόργκς. Χρησιμοποίησε το σώμα του για να κρατήσει κλειστή την πόρτα στην τάξη του, κατά τη διάρκεια των πυροβολισμών στη Φλόριντα. Έτσι, προστάτεψε 20 άλλους μαθητές όταν ο θύτης πυροβολούσε προς το μέρος τους, χτυπώντας τον 5 φορές.\n#2 Καθημερινά αυτός ο άνδρας οδηγεί για ώρες, ώστε να προσφέρει καθαρό νερό στα διψασμένα ζώα της Κένυας.\n#3 Ο Μπράιαν είναι ένας συνταξιούχος από το Δουβλίνο. Περνά τα βράδια του ετοιμάζοντας 50 πακέτα με φαγητό για τους άστεγους. Ζει με μια σύνταξη και πληρώνει μόνος του για τα τρόφιμα που προσφέρει.\n#4 Πυροσβέστες στην Αριζόνα, σβήνουν μια φωτιά στο Μεξικό, πάνω από τα σύνορα.\n#5 Ένας κύριος βοηθά έναν άνδρα να δέσει τη γραβάτα του.\n#6 Στα Μπαρμπάντος, αν γίνετε 100 ετών αποκτάτε γραμματόσημο προς τιμήν σας.\n#7 Ένα σχολείο ξεκίνησε το πρόγραμμα «Πρωινό με μπαμπάδες», αλλά πολλοί άνδρες δεν μπορούσαν να συμμετέχουν, ενώ αρκετοί μαθητές δεν είχαν μπαμπά. Το σχολείο δημοσίευσε στο Facebook ένα αίτημα για 50 εθελοντές-μπαμπάδες… Εμφανίστηκαν 600 άνθρωποι που ήθελαν να συμμετέχουν.\n#8 «Κάθε μέρα ο μπαμπάς μου ρίχνει τροφή στα πουλιά, σχηματίζοντας μια καρδιά. Το κάνει για να τα βλέπει η μητέρα μου όταν ξυπνάει.»\n#9 Μια νοσοκόμα ετοιμάζεται να σκύψει για να αγκαλιάσει μια ασθενή της που ήταν παράλυτη από τη μέση και κάτω. Την περίμενε μια έκπληξη.\n#10 Ο πατέρας της νύφης απεβίωσε πριν από 10 χρόνια και δώρισε την καρδιά του. Ο άνδρας που έλαβε την καρδιά, πήγε την νύφη στην εκκλησία.\n#11 Αυτή η γυναίκα πήγαινε συχνά στο σούπερ μάρκετ για να διαβάσει τα βιβλία. Ο υπεύθυνος αποφάσισε να τοποθετήσει ένα παγκάκι για να διαβάζει άνετα.\n#12 Οι εργαζόμενοι κάνουν ένα διάλειμμα παίζοντας σαν παιδιά.\n#13 Το 4 ετών παιδί του αξιωματικού, κλαίει από χαρά ακούγοντας τα λόγια αγάπης της μητριάς του.\n#14 Η στιγμή που το κοριτσάκι μαθαίνει πως θα υιοθετηθεί\n#15 «Είδα αυτόν τον άνδρα να κρατά σφιχτά το κινητό του και να χαμογελά. Του ζήτησα να τον φωτογραφίσω και μου είπε πως μιλούσε με την γυναίκα του. Τον ρώτησα αν ήταν βίντεο κλήση και απάντησε: Όχι, αλλά βλέπω το όνομά της στην οθόνη.»\n#16 Αυτός ο άνδρας έψαχνε μια υπηρεσία βοήθειας ζώων, για ένα τραυματισμένο σπουργίτι που μόλις βρήκε.\n#17 Άνθρωποι κρατούν έναν άνδρα που προσπάθησε να αυτοκτονήσει.\n#18 «Ο επιστάτης του σχολείου είναι μεγάλος λάτρης των Red Hot Chili Peppers. Η τιμή του εισιτηρίου ήταν αρκετά υψηλή και ο ίδιος στεναχωρήθηκε που δεν θα μπορούσε να τους ακούσει ζωντανά. Όλοι οι μαθητές συγκέντρωσαν χρήματα και του αγόρασαν ένα εισιτήριο.»\n#19 Η μπαλαρίνα Αέσα Ας, επισκέφτηκε την πόλη Ρότσεστερ φορώντας τη στολή της. Θέλησε να αλλάξει τα στερεότυπα για τις έγχρωμες γυναίκες και να εμπνεύσει τα μικρά παιδιά.\n#20 «Ένας ηλικιωμένος άνδρας στη γειτονιά μου, έπαθε καρδιακή προσβολή ενώ φτυάριζε τον δρόμο του. Οι διασώστες τον πήγαν στο νοσοκομείο και επέστρεψαν για να τελειώσουν το φτυάρισμα.\n#21 Αυτός ο συνταξιοδοτημένος πυροσβέστης, κλήθηκε να παραστεί στην τελετή αποφοίτησης μιας κοπέλας. Την έσωσε πριν από 17 χρόνια, όταν την πήρε από την κούνια του φλεγόμενου σπιτιού της.\n#22 «Ο μουσικός, άφησε τον γιο μου που έχει πρόβλημα με την ακοή του, να βάλει το κεφάλι του στην κιθάρα και να ακούσει καλύτερα. Ο μικρός έμεινε έκπληκτος!»\n#23 Ο πρώτος δρομέας κατέρρευσε 50 μέτρα πριν την γραμμή του τερματισμού. Ο δεύτερος δρομέας τον βοήθησε να την περάσει, αντί να τον προσπεράσει.\n#24 Μοιάζει πολύ χαρούμενος που απέκτησε μια νέα γάτα.\n#25 Ο τερματοφύλακας της ομάδας Παρτιζάν Βελιγραδίου, παρηγορεί έναν παίκτη της ομάδας που επί 90 λεπτά άκουγε ρατσιστικά σχόλια και συνθήματα.\n#26 Ο Νάτζι Αλ-Μπαλντάουι έπιασε σφιχτά έναν βομβιστή αυτοκτονίας που επιχειρούσε να ανατινάξει ένα ιερό στην περιοχή Μπαλάντ του Ιράκ. Αυτή η ενέργεια του κόστισε τη ζωή αλλά έσωσε δεκάδες άλλους ανθρώπους.\n#27 Ένας άνδρας αφήνει έναν άγνωστο άνθρωπο με ειδικές ανάγκες να του κρατά το χέρι, σε ένα λεωφορείο γεμάτο κόσμο.\n#28 Ο Κέιλεμπ έχει πτυχίο ζωολογίας και ρωτά τους πελάτες ποιο είναι το αγαπημένο τους ζώο. Μόλις ολοκληρώσουν την παραγγελία τους, τους αναφέρει ενδιαφέρουσες πληροφορίες σχετικά με τα ζώα.\n#29 Ένας γιος φροντίζει την ηλικιωμένη του μητέρα.\n#30 Ο 5 ετών Σον, ντύνεται με στολές ηρώων και βοηθά τις γάτες που βρίσκονται στον δρόμο. Αυτό τον κάνει να νιώθει σαν υπερήρωας για τα ζώα.\n20 θρυλικοί ρόλοι που παραλίγο να τους υποδυθούν άλλοι ηθοποιοί.\nΧαρδαλιάς: «Παρατείνονται τα περιοριστικά μέτρα μέχρι 12 Οκτωβρίου»


Αριστουργήματα από φτωχά υλικά - ΤΑ ΝΕΑ\ntanea.gr > Ζωή & Τέχνες > Μουσική > Αριστουργήματα από φτωχά υλικά\nΜάνος Ελευθερίου 1938 - 2018\nΑριστουργήματα από φτωχά υλικά\nΟ Μάνος Ελευθερίου είχε γράψει ποιητικές συλλογές, διηγήματα, μία νουβέλα, πέντε μυθιστορήματα και περισσότερα από 400 τραγούδια. Παράλληλα εργάστηκε ως αρθρογράφος, επιμελητής εκδόσεων, εικονογράφος και ραδιοφωνικός παραγωγός\nΔουλγερίδης Δημήτρης 23 Ιουλίου 2018 | 00:46\n«Ο Μακράκης μού πρότεινε ένα δίσκο με τραγούδια του Σπανού. Ξετρελάθηκα από την πρώτη φορά που άκουσα τη "Μαρκίζα", το "Ανθρωποι μονάχοι", το "Ώρα αναχωρήσεως"… Στο «Ναύτη» κόλλησα. Τον έβλεπα "λίγο" μέσα στ' άλλα τραγούδια. Τα τσιφτετελογύφτικα όπως και τα σπαραξικάρδια με τους λυγμούς τα σνομπάραμε εμείς τότε. Μέχρι στο στούντιο που ηχογραφούσαμε δεν το 'λεγα καλά γιατί δε μ' άρεσε. Και μου φώναζε ο Γιάννης "πες το καλά, γιατί αυτό θα γίνει επιτυχία". Είχε δίκιο». Αν η μισή ιστορία του ελληνικού τραγουδιού είναι φτιαγμένη από μεγάλες επιτυχίες, τραγούδια που πέρασαν στη συλλογική συνείδηση με το πρώτο άκουσμα, η άλλη μισή περιλαμβάνει τα τραγούδια της «δεύτερης γραμμής». Η αφήγηση της Βίκυς Μοσχολιού (από το ένθετο στην επανέκδοση του άλμπουμ «Η Βίκυ Μοσχολιού τραγουδά Σπανό», Lyra, 1994) θυμίζει ότι το άτυπο θεώρημα βρίσκει απόλυτη εφαρμογή στα τραγούδια του Μάνου Ελευθερίου, ο οποίος έφυγε από τη ζωή χθες σε ηλικία 80 ετών από καρδιοαναπνευστική ανακοπή. Για κάθε «Μαρκίζα» του υπάρχει μια σπαρακτική «Βροχή» («Ξένος περνάς και σαν ξένος τι σε νοιάζει/ που μια ζωή έχει πια κομματιαστεί») και πίσω από τα «Παραπονεμένα λόγια» κρύβεται «Ενας άπονος αγέρας» («Μου 'πες κάποτε μια λέξη/ όταν ζούσα μοναχός/ κι ήτανε σα να 'χε βρέξει/ δυο μερόνυχτα ο Θεός»).\nΣ' αυτή την πλούσια παρακαταθήκη των 400 και πλέον τραγουδιών, τα τραγούδια «της δεύτερης γραμμής» είναι ισότιμα με όσα έκοψαν πρώτα το νήμα της μαζικής και ραδιοφωνικής απήχησης. Πολλά από αυτά παραμένουν υπομονετικά στο μισοσκόταδο για τη δεύτερη ευκαιρία που τους αναλογεί και άλλα, πιο «ηρωικά», τη διεκδικούν χωρίς να εντάσσονται σε κάποιο «ύφος» ή σε άλλη ετικέτα. Είναι φτιαγμένα, άλλωστε, με τα ίδια υλικά, καθώς ο Ελευθερίου - όπως και ο Γκάτσος - δεν προδίδει ποτέ την καταγωγή της μουσικής μνήμης του: τα δημοτικά τραγούδια, τη μελέτη του λαϊκού στίχου, το βιωμένο χιούμορ, την εικονοποιία της ελληνικής επαρχίας, το μετεμφυλιακό αίμα που συνεχίζει να στάζει, τις αναμνήσεις από το θέατρο («Κι είδα τους επιτάφιους/ χαμένων θεατρίνων/ ντυμένους αυτοκράτορες/ με ψεύτικα σπαθιά»).\nΟΙ ΜΕΓΑΛΥΤΕΡΟΙ ΣΥΝΘΕΤΕΣ. Την τέχνη της στιχουργικής του εμπιστεύτηκαν οι μεγαλύτεροι συνθέτες σε ορισμένους από τους σημαντικότερους κύκλους τραγουδιών. Με τον Μίκη Θεοδωράκη συνεργάστηκε στα «Λαϊκά» (1971), στα «Τραγούδια του αγώνα» (1971), στην «Αρκαδία 2» (1969) και «Αρκαδία 3», (1969), στη «Νύχτα θανάτου» (1974), στο «Μήπως ζούμε σ' άλλη χώρα;» (1991), στην «Πολιτεία Γ'» (1994), στην «Πολιτεία Δ'» (1996) κ.α. Στο «Οδοιπόρος, το μεθυσμένο κορίτσι και ο Αλκιβιάδης» (1973) του Μάνου Χατζιδάκι έδωσε τέσσερα τραγούδια, με τον Δήμο Μούτση συνεργάστηκαν στον «Αγιο Φεβρουάριο» (1971), με τον Γιάννη Μαρκόπουλο στη «Θητεία» και στο «Σεργιάνι στον κόσμο», με τον Θάνο Μικρούτσικο στα «Τροπάρια για φονιάδες» (1977), με τον Ηλία Ανδριόπουλο στα «Γράμματα στον Μακρυγιάννη και άλλα λαϊκά» (1979). Αριστουργηματικά τραγούδια του έχουν μελοποιήσει ο Σταύρος Κουγιουμτζής (στην περίπτωση αυτή, δίπλα στο εκτός συναγωνισμού «Του κάτω κόσμου τα πουλιά» στέκει το «Σα σβησμένο καρβουνάκι»), ο Βασίλης Δημητρίου, ο Θέμης Ανδρεάδης, ο Χρήστος Νικολόπουλος, ο Θανάσης Πολυκανδριώτης (τα επίσης αριστουργηματικά «Κουρέλια», ανάμεσά τους), ο Γιώργος Χατζηνάσιος, ο Σταμάτης Κραουνάκης. Την ίδια γενναιοδωρία πάντως αναγνωρίζουν και συνθέτες ή τραγουδοποιοί της νεότερης γενιάς για άλμπουμ των οποίων έγραψε στίχους, από τον Λαυρέντη Μαχαιρίτσα, τον Κώστα Λειβαδά και τον Γιώργο Ανδρέου ώς τον Νεοκλή Νεοφυτίδη.\nΣτον τόμο «Τα λόγια και τα χρόνια» (εκδ. Μεταίχμιο, 2013), πάντως, ο ίδιος έκανε ιδιαίτερη αναφορά στον Χρήστο Λεοντή, «ο οποίος, νέος κι εκείνος τότε, το 1963» μελοποίησε το πρώτο του τραγούδι, τους «Ρημαγμένους κήπους». «Νομίζω πως ήταν και το πρώτο δικό του που κυκλοφόρησε. Ενα τραγούδι για το οποίο πήραμε και προκαταβολή τότε, 500 δραχμές ο καθένας!» κατέληγε με το χαρακτηριστικό ύφος όταν περιέγραφε λεπτομέρειες της «μικροϊστορίας» του μέσα στη μεγάλη διαδρομή του ελληνικού τραγουδιού. Για την ιστορία, πάντως, το δεύτερο καταγεγραμμένο τραγούδι του ήταν «Η νύχτα γέρνει στα μαλλιά σου» (1965) σε μουσική Κώστα Μυλωνά και ερμηνεία Τέρη Χρυσού, και το τρίτο «Μη χτυπάς» (1971) του Λουκιανού Κηλαηδόνη με τη φωνή του Μανώλη Μητσιά. Ο ίδιος είχε εξομολογηθεί ότι η συνεργασία που πάντοτε ήθελε αλλά ποτέ δεν έγινε ήταν με τον Γιώργο Ζαμπέτα.\nΛογοτεχνία και μαρτυρίες\nΕρευνητής ιστορικών ντοκουμέντων\nΜέχρι ένα σημείο και μάλλον αναπόφευκτα, η στιχουργική άφησε επίσης στο χώρο της διαρκούς επανεκτίμησης την πεζογραφία του, η οποία τα τελευταία χρόνια επανερχόταν ως το δεύτερο μεγάλο κεφάλαιο της τέχνης του. Ο Μάνος Ελευθερίου γεννήθηκε στην Ερμούπολη της Σύρου το 1938. Ηρθε έφηβος στην Αθήνα και ξεκίνησε θεατρικές σπουδές στο Εθνικό Θέατρο και στη Σχολή Σταυράκου). Το 1962 δημοσίευσε την πρώτη του ποιητική συλλογή «Συνοικισμός», για να ακολουθήσουν οι δύο συλλογές διηγημάτων «Το διευθυντήριο» (Φέξης, 1964) και «Η σφαγή» (1965). Για τον «Καιρό των χρυσανθέμων» (Μεταίχμιο, 2004) κερδίζει το Κρατικό Βραβείο Λογοτεχνίας και το 2013 βραβεύεται για τη συνολική προσφορά του στην ελληνική λογοτεχνία και τον ελληνικό πολιτισμό από την Ακαδημία Αθηνών (Βραβείο Ιδρύματος Κώστα και Ελένης Ουράνη). Γράφει επίσης τα μυθιστορήματα «Ανθρωπος στο πηγάδι» (2008), «Πριν απ’ το ηλιοβασίλεμα » (2011) και «Φαρμακείον εκστρατείας» (2016), όλα από τις εκδόσεις Μεταίχμιο. Μανιώδης ερευνητής ιστορικών ντοκουμέντων – ειδικά για τη γενέτειρά του –, αφήνει εκτός άλλων στην εργογραφία του τη «Γυναίκα που πέθανε δυο φορές (Μεταίχμιο, 2006), βιβλίο γραμμένο για την εκτέλεση της ηθοποιού Ελένης Παπαδάκη, και τους τίτλους: «Το θέατρο στην Ερμούπολη τον εικοστό αιώνα» (Δήμος Ερμούπολης, τέσσερις τόμοι), «Μαύρα μάτια - Ο Μάρκος Βαμβακάρης και η συριανή κοινωνία στα χρόνια 1905-1920» (Μεταίχμιο, 2013).\nΤα τελευταία 22 χρόνια συνεργαζόταν ως ραδιοφωνικός παραγωγός στον σταθμό Αθήνα 9,84 με δική του εκπομπή, στην οποία, όπως έλεγε, δεν έπαιζε ποτέ δικά του τραγούδια. Εκανε μιαν εξαίρεση την προηγούμενη Κυριακή και ακούστηκαν οι στίχοι «Για κάποιον μες στον κόσμο είν’ αργά...».\nΟ θάνατός του ήταν φυσικό να προκαλέσει οδύνη στον χώρο του πολιτισμού, αλλά και να συγκινήσει από την πολιτική ηγεσία μέχρι τον αθλητισμό, από τον οποίο για παράδειγμα ήρθαν και τα συλλυπητήρια της ΠΑΕ Ολυμπιακός που χαρακτήρισε «μεγάλη απώλεια για τη χώρα μας τον χαμό του σπουδαίου ποιητή, στιχουργού και πεζογράφου Μάνου Ελευθερίου».\nΣυνθέτες και ερμηνευτές που έχουν συνεργαστεί μαζί του αποχαιρετούν τον ποιητή του λαϊκού στίχου\nΜε λυπεί ιδιαίτερα η απώλεια του Μάνου. Ο Μάνος Ελευθερίου, εκλεκτός και σημαίνων συγγραφέας, ποιητής και στιχουργός της γενιάς μας, έφυγε. Καλό σου ταξίδι, Μάνο... Θυμάμαι τις ατέλειωτες ώρες της συνεργασίας μας και τη συμπαράσταση που είχαμε από τη συντροφιά των φίλων μας στα σκληρά χρόνια της δικτατορίας. Τα μουσικά μου έργα «Θητεία» (1972-73) είναι σε στίχους του, καθώς και στο «Σεργιάνι στον κόσμο» (1979) περιέχονται σε 6 τραγούδια. Θα σε θυμόμαστε πάντα. Θερμά συλλυπητήρια στους συγγενείς και φίλους.\n«Πουλί και κυνηγός...»\nΕνας από τους πιο σπουδαίους ανθρώπους της ελληνικής τέχνης τα τελευταία 50 χρόνια. Με τα κείμενά του πλούτισε την ελληνική λογοτεχνία, με τα ποιήματα και τους στίχους του συνέβαλε καθοριστικά στη διαχρονία του ελληνικού τραγουδιού εκφράζοντας τον καθένα από μας αλλά και όλους μαζί, όπως λίγοι το έκαναν στο παρελθόν κι ελάχιστοι θα το κάνουν στο μέλλον. Με το «Τρένο για την Κατερίνη», το «Σεργιάνι μας στον κόσμο» με τα «Λόγια και τα χρόνια τα χαμένα» με τη «Δίκοπη ζωή» και τόσα άλλα ταξιδεύει πια ως ένας άλλος «Αμλετ» στη Σελήνη. Θα θυμάμαι για πάντα, Μάνο, τις εξομολογήσεις μας στο τελευταίο μας τηλεφώνημα πριν από λίγες μέρες. Θα τις κρατώ καλά φυλαγμένες ανάμεσα στα πολύτιμα της ζωής μου, Μάνο μου, γλυκέ μου Μάνο, που είσαι πια «πουλί και κυνηγός στις μαύρες λαγκαδιές του Παραδείσου».\nΤο πρώτο αίσθημα που μου γεννά το άκουσμα του θανάτου του είναι η ευγνωμοσύνη για την έμπνευση και τη συντροφιά που μας χάρισε με τα τραγούδια του, τη γονιμότητα και το δόσιμο σε οτιδήποτε έκανε. Ολη του η ζωή ήταν μια δημιουργία: όχι μόνο ο έμμετρος λόγος των τραγουδιών, αλλά και τα πιο πρόσφατα μυθιστορήματα, ακόμη και η έρευνα σπάνιων ντοκουμέντων, όπως έκανε για την Ελένη Παπαδάκη. «Το ξέρεις ότι είχε μουσική παιδεία;» μού έλεγε μία από τις τελευταίες φορές που μιλήσαμε. Κι εγώ τον ρωτούσα «Τι θα τα κάνεις, Μάνο, όλα αυτά που μαζεύεις;». Εκείνος όμως είχε τον ενθουσιασμό του εφήβου και ήξερε. Ηταν ο συγκερασμός του εγγράμματου ανθρώπου και του λαϊκού, του «δασκάλου», του μύστη και του εφήβου. Το πρώτο LP που αγόρασα – και έλιωσα – ήταν ο «Αγιος Φεβρουάριος» του Μούτση. Από τότε νομίζω ότι έγινε μέσα μου οδηγός το αίσθημα που βρήκα εκεί: η τέχνη στον λόγο, η λαϊκότητα στο αίσθημα και οι αναφορές στη μεγάλη Ιστορία. Κάτω από την ομπρέλα της Ιστορίας – της Μικρασιατικής Καταστροφής – έβρισκαν παρηγοριά και άνθρωποι που δεν είχαν τα ίδια βιώματα. Οι στίχοι του ήταν αρχοντικοί μέσα στον πόνο τους. Και ο ίδιος, παρόλο που έδινε την εικόνα ενός εύθραυστου ανθρώπου, ήταν δυνατός όπως το κουκούτσι ενός καρπού. Αν κρατάω μια τελευταία εικόνα, όπως και όλοι όσοι τον αγαπούσαμε, είναι η εικόνα του Μάνου Ελευθερίου να περπατά στο κέντρο της Αθήνας, εκεί κοντά στην Πλατεία Κλαυθμώνος. Ο ίδιος να λάμπει μέσα σε μια πόλη που ενίοτε μας πληγώνει.\nΟ Μάνος Ελευθερίου επιστρέφει στη στιχουργική ένα μεγάλο κομμάτι από τον ποιητικό της «εγωισμό» που σπαταλήθηκε σε απλουστεύσεις κι αβασάνιστα κλισέ. Αρνείται να υποταχτεί στην ευκολία του προφανούς – δεν έχει «στυλ» και «αναγνωρίσιμο ύφος», ΕΙΝΑΙ το ύφος του και το κατευθύνει όπου τον οδηγεί η τόλμη της έμπνευσής του. Ο Μάνος δεν χάνει χρόνο με περιγραφές φυσιολατρικού παγανισμού και νοσταλγία για κάποιο παρελθόν στην εξοχή (κυριολεκτική και μεταφορική) – ζει και υποφέρει στο άστυ, γι’ αυτό γράφει με σκληρότητα και τρυφερότητα ανάμεικτη για το αστικό τοπίο, για τις φυλακές των ψυχών και των σωμάτων μέσα στα τσιμέντα και τα κλουβιά. Αγαπά το λαϊκό τραγούδι, δεν του αρέσουν όμως οι παραφθορές του ούτε η αγιοποίηση ενός (αόριστου) «λαού» – για τον Ελευθερίου λαός είναι το σώμα και το αίμα, η Κοινωνία και η κοινωνία της, η κοινή τροφή, η τελετή, ο έρωτας κι ο θάνατος. Ελίσσεται ο στίχος του Μάνου κι όλο ξεφεύγει από τα δόκανα της μεταπολιτευτικής μας φενάκης, όλο υψώνεται εκεί που του αρμόζει: στο ποιητικό πάνθεον. Είναι μεγάλη η παράδοσή μας η ποιητική, λαμπρή, ακριβοθώρητη. Μόλις αγγίξεις το χαρτί με τη γραφίδα σου, απέναντί σου ορθώνονται οι γίγαντες προπάτορες – Ρωμανός ο Μελωδός, Κορνάρος, Σολωμός, Κάλβος, Καβάφης, Παλαμάς, Καρυωτάκης, Σεφέρης, Εμπειρίκος, Ελύτης, Σαχτούρης, Καρούζος κι άλλοι πολλοί και θαυμαστοί. Αλλά και το πεζό τον καίει τον Μάνο – έχει γράψει μυθιστορήματα εξαίρετα κι όλο ο νους του τρέχει στον Παπαδιαμάντη, τον Βιζυηνό, τον Μητσάκη, τον Τσίρκα, τον Πολίτη ενώ (έξω απ’ τα σύνορα της γλώσσας μας) σκύβει να αφουγκραστεί τον Ντοστογέφσκι και τον Κάφκα, τον Τόμας Μαν, τον Κόνραντ, τον Μέλβιλ, τη Γιουρσενάρ. Τον Προυστ. Τον Ναμπόκοφ. Τον Φόκνερ... Μακρύς ο συνταρακτικός κατάλογος. «Κι εσύ που ξέρεις όσα η καταιγίδα, δεν έχεις κάτι για να μου πεις». Κι όμως. Εχεις.\n364_3 ΕΛΛΗΝΕΣ ΣΥΓΓΡΑΦΕΙΣ (Ε , Ζ) (ΦΑΚΕΛΟΙ ΟΝΟΜΑΤΩΝ) / ΕΛΕΥΘΕΡΙΟΥ, ΜΑΝΟΣ


Associated Press: Άκρως απόρρητα έγγραφα «προεξοφλούν» την έξοδο της Ελλάδας από την Σένγκεν - Paraskhnio.gr\n04/06/2020 8:12 πμ\nAssociated Press: Άκρως απόρρητα έγγραφα «προεξοφλούν» την έξοδο της Ελλάδας από την Σένγκεν\n15/02/2016 2:35 μμ\n15/02/2016 2:36 μμ\nΈτοιμες να αποκλείσουν την Ελλάδα από την ζώνη Σένγκεν για τουλάχιστον δύο χρόνια εξαιτίας της «αναποτελεσματικότητας» της χώρας να προστατέψει τα σύνορά της, είναι οι χώρες της Ευρωπαϊκής Ένωσης σύμφωνα με απόρρητα έγγραφα που επικαλείται το Associated Press.\nΠαρά την τρίμηνη διορία που δόθηκε την Παρασκευή, τα έγγραφα που επικαλείται το AP υποδεικνύουν ότι τα αρμόδια όργανα της Ε.Ε. προετοιμάζονται να κάνουν για πρώτη φορά χρήση των όρων «έκτακτης ανάγκης», περιστέλλοντας τα ταξίδια άνευ διαβατηρίου προς μία ή και περισσότερες χώρες.\nΚαθημερινά, περίπου 2.000 άνθρωποι καταφτάνουν στις ακτές των ελληνικών νησιών του Αιγαίου, με βάρκες παράνομων διακινητών που ξεκινούν από τα παράλια της Τουρκίας και, πολύ συχνά, ναυαγούν στα ανοικτά της Λέσβου. Μάλιστα, οι αιτούντες άσυλο καταφτάνουν πλέον με δεκαπλάσιους ρυθμούς συγκριτικά με τον Ιανουάριο του 2015.\nTagsAssociated Press Βάλντις Ντομπρόφσκις Ευρωπαϊκή Ένωση ζώνη Σένγκεν\nΚατάθεση – σοκ: «Τα έκανα όλα με ξύλο και κόκα»!\nΠύργος: Τον σκότωσε για μια θέση πάρκινγκ και μια… καλημέρα! (ΦΩΤΟ+ΒΙΝΤΕΟ)


Ο Λάκης Λαζόπουλος και οι Δέκα Μικροί Μήτσοι επιστρέφουν το Σάββατο 21/4 (φωτό) – CITYNEWS: ΕΠΙΛΟΓΕΣ ΕΙΔΗΣΕΩΝ ΚΑΘΗΜΕΡΙΝΗΣ ΕΝΗΜΕΡΩΣΗΣ\nΑρχική / ---SLIDER / Ο Λάκης Λαζόπουλος και οι Δέκα Μικροί Μήτσοι επιστρέφουν το Σάββατο 21/4 (φωτό)\nΟ Λάκης Λαζόπουλος και οι Δέκα Μικροί Μήτσοι επιστρέφουν το Σάββατο 21/4 (φωτό)\n19/04/2018\tLeave a comment 262 Views\nΜετά την πρώτη επιτυχημένη προβολή των «Δέκα Μικρών Μήτσων», ο Λάκης Λαζόπουλος επιστρέφει με το 2ο επεισόδιο της σατιρικής εκπομπής, μέσα από τη συχνότητα του ΑΝΤ1, αυτό το Σάββατο 21 Απριλίου, στις 21:00. Ας πάρουμε μία γεύση για το τι θα δούμε:\n-Η Μάνα συνεχίζει να γκρινιάζει στα εγγόνια για την περίεργη μυρωδιά που βγάζουν τα φυτά στο σαλόνι της, ενώ εμφανίζεται ο σύζυγος της (Κώστας Βουτσάς) ο οποίος προσπαθεί να την πείσει ότι βρίσκονται στην κατάλληλη ηλικία για να κάνουν παιδί. Παράλληλα επιστρέφει η κόρης της από την Ταϊλάνδη μαζί με τη νέα της σύντροφο Όσλο (Ελισάβετ Κωνσταντινίδου) .\n-Ο Φευγουλέας κάνει το τραπέζι σε έναν αναρχικό που έχουν συλλάβει στο τμήμα (Σταύρος Σβήγκος) με σκοπό να τον ανακρίνει, όμως μια έκπληξη τον περιμένει σχετικά με κάποια πράγματα που μπορεί να τους συνδέουν.\n-Οι Βλάχοι συνεχίζουν να αυτοσαρκάζονται για την κακή οικονομική τους κατάσταση και αποφασίζουν τα το ρίξουν λίγο έξω.\n-Ραγδαίες οι εξελίξεις στους Γέρους. Η Γριά αποκαλύπτει στον Γέρο τον «ειδικό» της ρόλο στο σκάνδαλο Novartis και οραματίζεται να φτιάξει το επόμενο ριάλιτι, το Survivor για γέρους.\n-Ο Ισοβίτης κάνει για πρώτη φορά την εμφάνισή του σε αυτό το επεισόδιο με τον συγκρατούμενο του (Σωτήρη Καλυβάτση), σχολιάζοντας την ελληνική πραγματικότητα με τον δικό τους τρόπο.\n-Η Πλούσια συνεχίζει να περνάει δύσκολες στιγμές αφού πέρα από το γεγονός ότι πρέπει να ανέχεται μία αριστερή κυβέρνηση, ξεκινάει τα μαθήματα φτώχειας από την Ελενίτσα και μαθαίνει πώς είναι να περνάς τον μήνα με 500 ευρώ.\n-Ο Τζίμης προσπαθεί να εκπαιδεύσει τον Κερατσινιώτη πως να φέρεται σαν σωστός φλώρος και πάει σε πόλεμο τάξεων την στιγμή που ο έρωτας (Τζένη Θεωνά) του χτυπάει την πόρτα.\n-Στο Κομμωτήριο ανάμεσα στις βούρτσες και τα σχόλια για την ελληνική showbiz ο έρωτας του αδερφού του Βασιλάκη (Δημήτρη Μακαλιά) για τον Ντίμη έχει αρχίσει να εκδηλώνεται για τα καλά ενώ μια πελάτισσα έκπληξη κάνει την εμφάνισή της (Σοφία Φιλιππίδου).\n-Οι Θεσσαλονικείς συνεχίζουν τις χαλαρές φιλοσοφικές τους συζητήσεις γύρω στο γνωστό μοτίβο, ποδόσφαιρο-γυναίκες-μάνα.\n-Ο Υπαλληλάκος έχει μια ιδιαίτερη «συνάντηση» με κάποιον που μας γυρίζει τη μνήμη πίσω στο πραξικόπημα της 21ης Απριλίου. Ίσως όμως όχι και τόσο πίσω τελικά… Στους δύο ρόλους ο Λάκης Λαζόπουλος, σ’ ένα νέο χαρακτήρα έκπληξη….\n-Ο Μούτσος με τον Σκαραβαίο συνεχίζουν τα κορναρίσματα και κάνουν business plan για νέες επιχειρήσεις, ενώ ο Γύφτος σχολιάζει την επικαιρότητα με τον δικό του πάντοτε τρόπο.


Ladybag20 - Parentscafe.gr\nLadybag20 απάντησε στο θέμα της/του CoffeeMaker's στο Θέλουμε να γίνουμε γονείς!\nΑχ τι υπέροχα νέα είναι αυτά!!! Έχω πολύ καιρό να μπω στο φόρουμ, έχω χάσει επεισόδια, έπεσα όμως πάνω στην πιο χαρμοσυνη είδηση. Εχω χαρει και συγκινηθεί πολύ για σένα.. Με το καλό σε λίγο καιρό να πάρεις αγκαλιά το θαυματακι σας. Και τα υπόλοιπα κοριτσια που προσπαθούν να μην το βάλουν κάτω, ο Θεος έχει για όλους. Όλες θα τα καταφέρετε!!!\nLadybag20 απάντησε στο θέμα της/του FlowerMom's στο Θα γίνουμε γονείς το 2021 !\nΣ'ευχαριστώ πάρα πολύ για τις πληροφορίες. Αυτό ήθελα να δω, ότι κάτι δεν πάει καλά, αφού σε σένα μπήκαν τα λεφτά τόσο σύντομα. Πρέπει να πάω από εκεί οπωσδήποτε!!! Να'σαι καλά, ευχαριστώ πολύ\nΚαλημέρα γλυκές μανούλες!! Ελπίζω να είστε όλες καλά και να απολαμβάνετε τα μωράκια σας. Και εμείς είμαστε πλέον 4 μηνών και 2 ημερών .Ακόμη τον κοιτάζω και δεν το πιστεύω και παρά την κούραση, όταν μου γελάει λιώνω!!! Θα ήθελα να ρωτήσω αν κάποια κοπέλα που δουλεύει στον ιδιωτικό τομέα, έβγαλε άκρη με τον ΟΑΕΔ. Εμένα ούτε η συμπληρωματική παροχή έχει καταβληθεί, ούτε έχουν απαντήσει σε email, ούτε ασφαλώς στο τηλέφωνο. Έκανα τα χαρτιά εδώ και 2 μήνες και το μόνο που λέει είναι ότι αίτηση βρίσκεται σε επεξεργασία. Επίσης έκανα για το εξάμηνο του ΟΑΕΔ και αυτό είναι σε επεξεργασία. Είχα προσπαθήσει να κλείσω ραντεβού και έχουν διαθέσιμο μετά από 2 μήνες!!! Αντιθέτως με τον Εφκα που τον φοβόμουν στην αρχή, είχε άμεσα ραντεβού και τα λεφτά είχαν μπει στην ώρα τους. Έχει κάποια κοπέλα βγάλει άκρη με τον ΟΑΕΔ; Κάπου είχα διαβάσει ότι αργεί, αλλά πόσο πια!! Πολλά φιλιά στα μπεμπινια σας!!!\nΚορίτσια μου όμορφα καλημέρα!!! Γέννησα τον χιονουλη μου, όπως τον λέω, την Τρίτη 16/2 την ημέρα που γινόταν χαμός στην Αθήνα. Το τι φωτογραφίες και βίντεο τραβουσαμε σε όλη την διαδρομή με τους χιονισμενους δρόμους δεν λέγεται!!! Θα το θυμόμαστε για μια ζωή!! 3400kg γεννήθηκε ο μπεμπουλης μου ❤. Από το Σάββατο είμαστε σπίτι και τα γλυκά ξενύχτια ξεκίνησαν για τα καλά Δεν έχω προλάβει να διαβάσω τα νέα σας. Σήμερα βρήκα λίγο χρόνο και είδα την παράθεση της @Nephele78. Όσες γεννησατε και εσύ Nephele78, να σας ζήσουν! Γερά και καλοτυχα να είναι πάντα!!! Και με το καλό όσες απομένουν να πάρουν στην αγκαλιά τα μωράκια τους!!!\nΚορίτσια @Hope.2019 @Mariachi και @Georgia Jo να σας ζήσουν τα μωράκια σας!!! Να τα χαίρεστε και καλή ανάρρωση. Με το καλό τα κορίτσια που ακολουθούν!!\nΝα σου ζήσει η μπέμπα σου!!! Να είναι γερή και τυχερή!! Και σε σένα καλή ανάρρωση. Με το καλο να φέρουν στον κόσμο τα μωράκια τους όσα κορίτσια είναι να γεννήσουν τις επόμενες μέρες!!!\n@Andri23 και @Hope.2019 κορίτσια με το καλό να φέρετε στον κόσμο τα μωράκια σας σε λίγο καιρό. Οι εβδομάδες σας είναι μια χαρά, όπως και τα κιλακια στα μπεμπακια σας. Όλα καλά θα πάνε και στις 2 σας!!!\nΝα σας ζήσει!!! Γερή και καλοτυχη να είναι πάντα στη ζωή της. Και σε εσένα καλή ανάρρωση τώρα\nΆστα!!! Ακόμη δεν το πιστεύω!!!\nΚαλησπέρα. Θα μπεις στο gov.gr, θα πατήσεις ραντεβού εφκα, σε ρωτάει τι θες π.χ. επίδομα μητρότητας. Αναφέρει για ποιες κατηγορίες κλείνουν ηλεκτρονικά ραντεβού. Αν λοιπόν το δικό σου θέμα θέλει ραντεβού θα επιλέξεις το εφκα της περιοχής σου και θα σου βγάλει τα διαθέσιμα ραντεβού. Εγώ εχθές βράδυ έκλεισα για σήμερα το πρωί . Στην αρχή είχα κάνει εξουσιοδότηση να πήγαινε ο άντρας μου. Ευτυχώς πήγαμε μαζί και σε μισή ώρα ξεμπερδεψαμε. Λόγω εγκυμοσύνης με εξυπηρετησαν, ούτε με άφησαν να περιμένω. Αν είχε πάει μόνος του ο άντρας μου θα τον είχαν διώξει άπραγο. Ενώ τους είχα ρωτήσει από το τηλέφωνο τι χαρτιά ήθελαν, μου ζήτησε να καταλάβεις βεβαίωση εργοδότη ότι δεν είμαι σε αναστολή , σήμερα δεν της άρεσε το κείμενο της βεβαίωσης που της πήγα, κόλλησε σε 2 λέξεις στην κυριολεξία. Επίσης το βιβλιάριο του ΙΚΑ είχε παλιά στοιχεία μου. Ωστόσο μου τα έφτιαξαν όλα χωρίς γκρίνια, ουτε τους πίεσα. Φύγαμε και δεν το πίστευα ότι μας τα έφτιαξαν τα χαρτιά. Πάντως ρε παιδιά αναλογικά το επίδομα είναι ψίχουλα, δουλεύουμε τόσα χρόνια, ούτε τον βασικό μισθό δεν δίνουν. Τουλάχιστον εμένα έτσι μου φάνηκε. Ο εργοδότης πλέον δεν πληρώνει από την στιγμή που βγαίνουμε σε άδεια;\nΑχ συγκινήθηκα με την περιγραφή σου. Τι όμορφα που το περιέγραψες! Με το καλό σύντομα να πάρεις στην αγκαλιά σου και την μπεμπουλα σου και τα πάρετε γρήγορα στο σπίτι σας!!!\nΚορίτσι μου να σου ζήσουν τα μωράκια σου!!! Γερά και καλοτυχα να είναι πάντα!!!Καλή ανάρρωση να έχεις τώρα και γρήγορα να τα πάρεις στην αγκαλιά σου.\nLadybag20 απάντησε στο θέμα της/του dpilo's στο Θα γίνουμε γονείς το 2021 !\nΣυγγνώμη που πετάγομαι στη συζήτηση σας. Πριν λίγες μέρες, συγκεκριμένα στις 28/12 είχα κλείσει ραντεβού στο ΚΕΠ στις 08:15. Επέλεξα αυτή την ώρα για να με βοηθούσε και ο άντρας μου, γιατι τις ίδιες απορίες είχαμε και εμείς. Είχα λάβει επιβεβαίωση του ραντεβού στο email μου, είναι αυτοματοποιημένα, στο στέλνουν αμέσως. Και είχε επιλεγεί τυχαία το ΚΕΠ Γλυφάδας, άσχετο με την περιοχή που μένουμε. Στο mail έχει ένα λινκ ""Συμμετοχή στη συνάντηση "". Εκεί θα πατήσεις. Το κακό ήταν ότι εκείνη την ημέρα περιμεναμε αλλά δεν συνδέθηκε κάνεις, ούτε με κάλεσαν στο τηλέφωνο, ούτε τίποτα. Το είχα ανοιχτό καμιά ώρα. Έστειλα email ξανά και ρώτησα μήπως είχα κάνει κάτι λάθος. Έλαβα άμεση απάντηση αυτοματοποιημένη να επαναλάβω το ραντεβού. Έκλεισα για την επόμενη μέρα 29/12 στις 11:00. Ίδια διαδικασία , δεν άλλαξα κάτι, πάτησα "Συμμετοχή στη συνάντηση " και μετά αν θυμάμαι καλά πατάς συμμετοχή στη συζήτηση κάτι τέτοιο. Θα βλέπεις τον εαυτό σου στην κάμερα. Δεν κάνεις κάτι άλλο. Είναι ανοιχτά μικρόφωνο και κάμερα. Αυτοί βλέπουν έτσι ότι έχεις μπει και περιμένεις. Εγώ συνδεθηκα 5 λεπτά νωρίτερα και κατευθείαν με κάλεσε ο υπάλληλος. Όπως μιλάς στο Skype είναι. Στην αρχή δεν με έβλεπε, έκανα refresh και ήταν οκ. Αν χρειαστεί θα σου γράψει και το email τους. Γενικά, θα σε καθοδηγήσουν, μην ανησυχείς.


Οι 10 καλύτερες δωρεάν εφαρμογές για να προσθέσετε το λογότυπό σας στις φωτογραφίες σας\nΩς ψηφιακό υδατογράφημα καθορίζουμε την πληροφορία αναγνώρισης ενός ηλεκτρονικού αρχείου, που τοποθετείται εμβόλιμα για την πιστοποίηση της ιδιοκτησίας του και αποτελεί μια μέθοδο προστασίας για το δημιουργό του. Στην περίπτωσή μας πρόκειται για το λογότυπό μας που μπορεί να ενσωματωθεί σε μία ή περισσότερες εικόνες έτσι ώστε να διαδραματίσει το ρόλο της ψηφιακής υπογραφής. Στο διαδίκτυο θα βρείτε πολλά προγράμματα αυτού του είδους. Ωστόσο, αυτά που παρέχουν κάποιες επιπλέον δυνατότητες και είναι δωρεάν δύσκολα θα τα βρείτε. Ψάξαμε λοιπόν για εσάς, δοκιμάσαμε και παρουσιάζουμε τα 10 καλύτερα δωρεάν προγράμματα αυτού του είδους.\nBy vaggelis στις Τρίτη, Ιανουαρίου 05, 2021\nΤα 12 καλύτερα δωρεάν προγράμματα επεξεργασίας ήχου για τα Windows\nΗ επεξεργασία ήχου απασχολεί αρκετούς χρήστες και για σκοπό αυτό υπάρχει ένας μεγάλος αριθμός επαγγελματικών προγραμμάτων. Ωστόσο ανάμεσα σε αυτά διατίθενται αρκετά αξιόλογα προγράμματα εντελώς δωρεάν. Έτσι λοιπόν ψάξαμε και συγκεντρώσαμε τα 12 καλύτερα δωρεάν προγράμματα για τα Windows και σας τα παρουσιάζουμε .


Σκέψεις για τη φετινή καλοκαιρινή σεζόν\nΑς μη γελιόμαστε, φέτος θα είναι δύσκολα. Τα μηνύματα από το εξωτερικό δεν είναι και τόσο θετικά. Οι προσπάθειες που δειλά – δειλά γίνονται δε ξέρω τι αποτελέσματα θα φέρουν κυρίως στις μικρές επιχειρήσεις.\nΕμείς, ως greenhotels πιστεύουμε στη διαφοροποίηση. Στην ικανότητα της επιχείρησης να μπορεί να έχει τα χαρακτηριστικά αυτά που την κάνουν δυναμική, ικανή να παραμένει ανανεωμένη στο μέλλον, φιλική προς το περιβάλλον και τους πελάτες της. Πιστεύουμε στις αρχές της αειφόρου ανάπτυξης, στο αειφόρο τουριστικό προϊόν σε όλα του τα επίπεδα.\nΤο προφίλ που πιστεύουμε ότι πρέπει να υιοθετήσει η σύγχρονη τουριστική επιχείρηση πρέπει να έχει τη συνταγή της εξωστρέφειας, της αειφόρου ανάπτυξης και της καινοτομίας. Έχουμε γράψει πολλές φορές για αυτά και στα επόμενα newsletter θα εξειδικεύσουμε τις προτεινόμενες δράσεις μας.


Αμανπιαρε !... : ΕΝΔΕΙΑΦΕΡΟΝ...Διαβάστε τι έγραφε ένας Αμερικανός για την Ελλάδα 66 χρόνια πρίν… Θα εκπλαγείτε!\nΕΝΔΕΙΑΦΕΡΟΝ...Διαβάστε τι έγραφε ένας Αμερικανός για την Ελλάδα 66 χρόνια πρίν… Θα εκπλαγείτε!\nΤο 1947, ο Πωλ Πόρτερ, επικεφαλής της Επιτροπής για την Αμερικανική βοήθεια στην Ελλάδα, επισκέφθηκε τη χώρα προκειμένου να υποβάλει τα συμπεράσματά του. Συνέταξε τη γνωστή έκθεση ή Μνημόνιο Πόρτερ. Σε αυτή την έκθεση, περιγράφεται η Ελλάδα πριν από 66 χρόνια.Οι πολιτικοί, οι επιχειρηματίες, οι εφοπλιστές και βέβαια ο απλός κόσμος. Διαβάστε τα συμπεράσματα του Πόρτερ και βρείτε τις διαφορές με σήμερα. Η Ελλάδα είναι 66 χρόνια πίσω. Γράφει ο Πόρτερ. «Απ” ό, τι μπόρεσα να διαπιστώσω, η ελληνική κυβέρνηση δεν έχει καμιάν άλλη πολιτική πρακτική από το να εκλιπαρεί για ξένη βοήθεια ώστε να διατηρηθεί στην εξουσία απαριθμώντας θορυβωδώς τις θυσίες της Ελλάδος. […] στόχος της είναι να χρησιμοποιήσει την ξένη βοήθεια ως μέσο για τη διαιώνιση των προνομίων μίας μικρής κλίκας εμπόρων και τραπεζιτών, οι οποίοι αποτελούν την αόρατη εξουσία στην Ελλάδα.\nΕίχε τρεις σερβιτόρους με λιβρέα, μια ποικιλία απ΄ τα πιο φίνα κρασιά και φα¬γητά διάφορα, περίφημα γαρνιρισμένα. Κατά τη διάρκεια του γεύματος, ένας από τους αντιπροσώπους της κλίκας που ανέφερα άρχισε να εξυμνεί τις ομορφιές της ζωής κοντά στη θάλασσα, καθώς και τις χαρές των αρι¬στοκρατικών σπορ. Η αντίθεση ανάμεσα στο γεύμα αυτό και στα παιδιά που πεθαίνουν από την πείνα στους δρόμους της Αθήνας είναι πραγματικά τρομερή. Εδώ δεν υφίσταται κράτος σύμφωνα με τα δυτικά πρότυπα. Αντ΄ αυτού υπάρχει μια χαλαρή ιεραρχία ατομιστών πολιτικών, μερικοί από τους οποίους είναι χειρότεροι από άλλους, που είναι τόσο απασχολημένοι με τον προσωπικό τους αγώνα για εξουσία, ώστε δεν έχουν τον χρόνο να αναπτύξουν οικονομική πολιτική, ακόμη κι αν υποθέσουμε ότι είχαν την ικανότητα.\nΥπάρχει μεγάλη ανομοιομορφία εις το βιοτικόν επίπεδον και τα εισοδήματα ανά την Ελλάδα. Οι κερδίζοντες, δηλαδή οι βιομήχανοι, οι έμποροι, οι κερδο-σκόποι και οι μαυραγορίται, διάγουν εν πλούτω και χλιδή, το πρόβλημα δε αυτό ουδεμία κυβέρνησις το αντιμετώπισεν αποτελεσματικώς. Εν τω μεταξύ αι λαϊκαί μάζαι περνούν μιαν αθλίαν ζωή. Οι κερδίζοντες είναι σχετικώς ολίγοι τον αριθμόν και ο συνολικός πλούτος των, περιερχόμενος εις τό σύνολον του πληθυσμού θα επέφερε ελάχιστη βελτίωσιν των γενικών συνθηκών διαβιώσεως. Αλλα ο πολυτελής τρόπος ζωής των εν μέσω της φτώχειας συντείνει εις το να εξοργίζει τας μάζας και να υπογραμμίζει την δυστυχία των πτωχών. Δύο και ήμισυ έτη μετά την απελευθέρωσιν\nη Ελλάς ευρίσκεται εις μί¬αν κατάστασιν νεκρώσεως παρά την ούσιαστικήν έξωτερικήν βοήθειαν και την αρμοδίαν εξωτερικήν καθοδήγησιν. Εις ολόκληρον την χώρα, απ΄ άκρου εις άκρη, κυριαρχεί μία γκρίζα ανυπεράσπιστη, βαθιά έλλειψη πίστης για το μέλλον – μία έλλειψη πίστης που οδηγεί σε πλήρη απραξία προς το παρόν. Οι άνθρωποι έχουν παραλύσει από την αβεβαιότητα και τον φόβο, οι επιχειρηματίαι δεν επενδύουν, οι καταστηματάρχαι δεν αποθηκεύουν προμήθειες.» (*) Ειναι οι ιδιοι οι λεγομενοι «κοτσαμπασιδες» οι προσκυνημενοι και προδοτες της εποχης μας.


Μηνιαίος απολογισμός για την Γενική Περιφερειακή Αστυνομική Διεύθυνση Πελοποννήσου - Αργολική Ανάπτυξη Μηνιαίος απολογισμός για την Γενική Περιφερειακή Αστυνομική Διεύθυνση Πελοποννήσου - Αργολική Ανάπτυξη\nHome > ΚΟΙΝΩΝΙΑ > Μηνιαίος απολογισμός για την Γενική Περιφερειακή Αστυνομική Διεύθυνση Πελοποννήσου\nΜηνιαίος απολογισμός για την Γενική Περιφερειακή Αστυνομική Διεύθυνση Πελοποννήσου\nΚατά την διάρκεια του μηνός Σεπτεμβρίου του έτους 2017, από τις υφιστάμενες υπηρεσίες της Γενικής Περιφερειακής Αστυνομικής Διεύθυνσης Πελοποννήσου: Συνελήφθησαν συνολικά οκτακόσια τριάντα δύο (832) άτομα και ειδικότερα:\n Επτά (7) για ληστεία.\n Ενενήντα (90) για Κλοπή (και απόπειρες).\n Ογδόντα ένα (81) για παράβαση Ν. Περί Ναρκωτικών.\n Δώδεκα (12) για παράβαση Ν. Περί Παιγνίων.\n Τρία (3) για παράβαση Ν. Περί Αρχαιοτήτων.\n Εκατόν ογδόντα τρία (183) για παράβαση Ν. Περί Αλλοδαπών.\n Τρία (3) για Παραμέληση εποπτείας ανήλικου.\n Εννέα (9) για παράνομο υπαίθριο εμπόριο.\n Τριάντα τρία (33) για Γ.Ο.Κ.\n Εκατόν εβδομήντα τρία (173) για Κ.Ο.Κ.\n Εκατόν είκοσι (120) για διάφορα Αδικήματα (Κατ’ έγκληση διωκόμενα, Υγειονομικού Κανονισμού κ.λ.π.).\n Είκοσι τέσσερις (24) υποθέσεις Ληστειών (και απόπειρες).\n Διακόσιες σαράντα επτά (247) υποθέσεις Κλοπών – Διαρρήξεων οικιών, καταστημάτων, οχημάτων κ.λ.π, (και απόπειρες).\n Εξήντα έξι (66) υποθέσεις για παράβαση του Ν. Περί Ναρκωτικών.\n Δεκαεννέα (19) υποθέσεις για παράβαση του Ν. Περί Όπλων.\n Δεκατέσσερις (14) υποθέσεις για Πλαστογραφία.\n Μία (1) υπόθεση απάτης.\n Τρεις (3) υποθέσεις λαθρεμπορίου.\nΜία (1) εγκληματική οργάνωση, τα μέλη της οποίας διέπρατταν ληστείες και κλοπές στην Κορινθία. Εξιχνιάστηκαν είκοσι (20) περιπτώσεις ληστειών και εκατόν είκοσι πέντε (125) περιπτώσεις κλοπών και αποπειρών κλοπής, ενώ συνελήφθησαν επτά (7) άτομα, μέλη της εγκληματικής ομάδας.\nΗρωίνη -20,1- γραμμάρια.\n Κοκαΐνη -1- γραμμάριο.\n Κάνναβη -4013,34- γραμμάρια.\n Ναρκωτικά χάπια 570,5 .\n Δενδρύλλια κάνναβης 1355.\n Τσιγαριλίκια κάνναβης 3.\n Ξίφη, ξιφολόγχες, μαχαίρια, σπάθες, σουγιάδες κ.λ.π. 13.\n Λοιπά Όπλα (Σιδερογροθιές, Συσκευές εκτόξευσης χημικής ουσίας, ράβδοι, συσκευές ηλεκτρικής εκκένωσης κ.λ.π.) 6 .\n Ανιχνευτής μετάλλων 1 .\n Χρηματικό ποσό -1.973 - ευρώ και -163- LEU Ρουμανίας.\n Πλαστά χαρτονομίσματα διαφόρων τύπ ων 68.\n Πακέτα λαθραίων τσιγάρων 603.\n Τριβεία κάνναβης 1 .\n Ηλεκτρονικοί Υπολογιστές 17.\n Ηλεκτρονικά παιγνιομηχανήματα 2.\n Κινητά τηλέφωνα 21.\n Κλαπέντα Οχήματα: 101.\nItem Reviewed: Μηνιαίος απολογισμός για την Γενική Περιφερειακή Αστυνομική Διεύθυνση Πελοποννήσου Rating: 5 Reviewed By: Γιώργος Αργυρίου


CRIMSONSCORER - Πρώτη «λευκή» ισοπαλία (vid)\nTuesday, 17 June 2014 00:38\nΠρώτη «λευκή» ισοπαλία (vid)\nΊσως να ήταν το χειρότερο ματς του φετινού Παγκοσμίου Κυπέλλου από πλευράς θεάματος. Ιράν και Νιγηρία δεν κατάφεραν σε κανένα χρονικό σημείο της μεταξύ τους αναμέτρησης να… πείσουν πως μπορούν να πάρουν την πρόκριση για τους «16», μένοντας στο 0-0, στο πρώτο ματς της τελικής φάσης που δεν είχε νικητή.\nΣτο... 13, λοιπόν, «κάηκαν» οι δύο ομάδες, μιας και στα προηγούμενα 12 ματς του Μουντιάλ υπήρξε νικητής!\nΤο α' ημίχρονο στην Κουριτίμπα εύκολα θα το ξεχάσουν όσοι βρέθηκαν στο γήπεδο αλλά και οι ανά τον κόσμο τηλεθεατές. Όσοι... άντεξαν να το παρακολουθήσουν, δηλαδή, μιας και το θέαμα ήταν ανύπαρκτο.\nΣτην ουσία υπήρχε μια ομάδα που βρισκόταν σχεδόν μόνιμα στην επίθεση, η Νιγηρία, και μία που αμυνόταν μαζικά, το Ιράν. Οι Ασιάτες, με μεγάλη προσήλωση στα ανασταλτικά καθήκοντά τους διατηρούσαν μακριά από την εστία του Χαγκιγκί τους Αφρικανούς, οι οποίοι από την πλευρά τους από ένα σημείο κι έπειτα αναλώνοντας σε ανούσιες ενέργειες που σταματούσαν έξω από την περιοχή των Ιρανών.\nΣτο 31' ο Μουσά απείλησε τον Ιρανό πορτιέρε με απευθείας εκτέλεση φάολ από πλάγια θέση, όμως ο Χαγκιγκί αντέδρασε εντυπωσιακά, όπως συνέβη και στο 34' με τον Ενγεάμα να διώχνει τη μπάλα πάνω στη γραμμή έπειτα από την κοντινή κεφαλιά του Ρεζά.\nΆσχημη στιγμή του α' μέρους ήταν ο τραυματισμός του Ομποαμπόνα, ο οποίος στο 29' αντικαταστάθηκε από τον Γιόμπο. Μάλιστα ο Νιγηριανός παίκτης διακομίσθηκε στο νοσοκομείο, προκειμένου να υποβληθεί σε εξετάσεις!\nΜε το ξεκίνημα του β' μέρους η Νιγηρία αύξησε την πίεση της στα καρέ του Ιράν, με την είσοδο του Αμεόμπι να συμβάλλει προς αυτή την κατεύθυνση. Όμως όσο περνούσε η ώρα, οι Ιρανοί ανέβαζαν την απόδοσή τους και συχνά-πυκνά προσπαθούσαν να απειλήσουν στις αντεπιθέσεις.\nΣτο τελευταίο 20λεπτο ο Κεσί έκανε φουλ επιθετικό του σχήμα των «σούπερ αετών» με την είσοδο και του Οντεμβίνγκι στον αγωνιστικό χώρο αντί του Αζέεζ. Και πάλι, όμως, οι φάσεις μπροστά στην εστία του Χαγκιγκί ήταν ελάχιστες. Μοιραία, λοιπόν, το τελευταίο σφύριγμα του Βέρα βρήκε τις δύο ομάδες να παίρνουν από έναν βαθμό...\nΙΡΑΝ (Κάρλος Κεϊρός): Χαγκιγκί, Χεϊνταρί (89' Σογιαεϊ), Χαϊ Σαφί, Χοσεϊνί, Σαντεγκί, Νεκουνάμ, Τεϊμουριάν, Μονταζερί, Ρεζά, Ντεζάγκα (78' Γιαχάν Μπαγκς), Πουλαντί\nΝΙΓΗΡΙΑ (Στίβεν Κεσί): Ενγεάμα, Άμπροουζ, Μουσά, Εμενίκε, Μίκελ, Μόουζες (52' Αμεόμπι), Οσανίγουα, Ομποαμπόνα (λ.τ. 29' Γιόμπο), Αζέεζ (69' Οντεμβίνγκι), Ονάζι, Ομερούο\nIran 0 - 0 Nigeria Highlights World Cup Brasil...


Ρόδος : Διεθνής διοργάνωση σκοποβολής Grand Prix PERAZZI Rhodes 2010 . : Πόλεις και Πολιτικές\nΡόδος : Διεθνής διοργάνωση σκοποβολής Grand Prix PERAZZI Rhodes 2010 .\nΟ Όμιλος Σκοπευτών Δωδεκανήσου υπό την αιγίδα της Σκοπευτικής Ομοσπονδίας Ελλάδος και συνδιοργανωτές τη Νομαρχιακή Αυτοδιοίκηση Δωδ/σου, την Τοπική Ένωση Δήμων Κοινοτήτων Δωδ/σου, το Ροδιακό Οργανισμό Αγώνων Νήσων, το Δήμο Αφάντου, την GMA PERAZZI France Laporte Hellas, αναλαμβάνουν την πραγματοποίηση μιας σημαντικής αθλητικής διοργάνωσης σκοποβολής : Grand Prix PERAZZI Rhodes 2010 ( 2-9 Μαϊου 2010).\nΤο Σκοπευτήριο Πήλινου Στόχου Laporte Hellas, κατασκευάστηκε το 2007 και χρησιμοποιήθηκε το καλοκαίρι της ίδιας χρονιάς για την διεξαγωγή των αγωνισμάτων του πήλινου στόχου της διοργάνωσης NatWest Island Games Rhodes 2007, με 100 περίπου συμμετοχές. Βρίσκεται στα όρια του Δήμου Αφάντου στην Ανατολική πλευρά του νησιού όπου βρίσκεται και το γήπεδο Γκολφ. Στην περιοχή υπάρχουν ξενοδοχεία κάθε κατηγορίας, παραδοσιακοί οικισμοί, ταβέρνες, εστιατόρια και πολλά αξιοθέατα. Απέχει 2 χμ. από το κέντρο του Δήμου Αφάντου και 4 χμ. από την οργανωμένη και υπέροχη ομώνυμη παραλία, όπου υπάρχουν αρκετές ψαροταβέρνες, εστιατόρια, αναψυκτήρια και μπαρ.\nΓήπεδα & Εξοπλισμός:\nΤο σκοπευτήριο που είναι δυτικά του Αφάντου προς το εσωτερικό του νησιού περιλαμβάνει πέντε (5) γήπεδα για τα ολυμπιακά αγωνίσματα Σκητ (Skeet) και Ol. Trap και τα μη ολυμπιακά Σπόρτινγκ (Sporting) Σπόρτινγκ Κομπακτ (Sporting Compact) και Αμέρικαν Τραπ (America Trap). Ο εξοπλισμός είναι LAPORTE που έχει χρησιμοποιηθεί σε 7 Ολυμπιάδες συμπεριλαμβανομένων της Αθήνας και του Πεκίνο. Διαθέτει αναψυκτήριο και εστιατόριο για ελαφριά ζεστά γεύματα.\nΑγωνίσματα & κατηγορίες:\nΟ αγώνας είναι ομαδικός και μεικτός με τη σύνθεση τριών αγωνισμάτων. ABT 50 πιάτα, Universal Trap 50 πιάτα και Sporting 100 πιάτα. Κάθε ομάδα αποτελείται από 4 σκοπευτές. Σε 2 βασικές κατηγορίες, στην 1η οι δύο από τους τέσσερις συμμετέχοντες πρέπει να αγωνίζονται με όπλα Perazzi και στην 2η όλοι οι συμμετέχοντες με ότι όπλα επιθυμούν.\nΤα φυσίγγια: Τα φυσίγγια της διοργάνωσης είναι 28 γραμμάρια.\nΈπαθλα: Ως έπαθλα θα δοθούν στις πρώτες 3 ομάδες, της 1ης κατηγορίας, 2 όπλα “Perazzi” και σκοπευτικά αξεσουάρ Perazzi. Στην 2η κατηγορία θα δοθούν 2 Όπλα “Batista Rizzini” και σκοπευτικά αξεσουάρ της ίδιας εταιρείας. Ως έπαθλο θα δοθεί ένα ακόμα όπλο σε παιχνίδι έκπληξη.\nΚόστος συμμετοχής & προπόνησης: Το κόστος συμμετοχής (entry fee) στην διοργάνωση είναι 85€. Για την προπόνηση και τον αγώνα το κόστος των φυσιγγίων είναι 6,5 €. Για την προπόνηση το κόστος της «πούλας» (25 πιάτα) είναι 5€.\nΔηλώσεις συμμετοχής, τρόπος πληρωμής & προθεσμίες:\nΣτο E-mail shooting@islandgames.gr, τηλ. 2241039707. Εξόφληση συμμετοχής 10 ημέρες πριν την έναρξη της διοργάνωσης 22/04/10 με τραπεζική κατάθεση.\nΑποθήκευση όπλων: Στην εγκατάσταση με φύλαξη από την εταιρία security Group 4.\nΚανόνες & κανονισμοί: Ότι προβλέπεται για τα αγωνίσματα από τους κανονισμούς του FITASC.\nΑφίξεις & Αναχωρήσεις: Επίσημες αφίξεις 2-3 Μάιου, αναχωρήσεις 09-10 Μάιου.\nΤελετές: Μετά το πέρας των αγώνων θα πραγματοποιηθεί η τελετή Λήξης, οι απονομές των επάθλων και οι ανταλλαγές αναμνηστικών και δώρων. Θα ακολουθήσει αποχαιρετιστήρια βραδιά με μουσική και χορό. Οι παραπάνω εκδηλώσεις θα πραγματοποιηθούν στο Σκοπευτήριο σε ώρα που θα ανακοινωθεί με το αναλυτικό πρόγραμμα των αγώνων.\nΚαιρικές συνθήκες: Κατά το μήνα Μάιο οι καιρικές συνθήκες είναι ιδανικές για την διεξαγωγή αγώνων, οι άνεμοι είναι Δυτικοί χαμηλής έντασης και οι θερμοκρασίες μέτριες, ελάχιστη 16ο , υψηλότερη 24ο μέση 20 ο .\nΠακέτο διαμονής: Στα ξενοδοχεία Afandou Bay 5* & Afantou Beach 4* που βρίσκονται στην περιοχή Αφάντου, 50 μ. από την υπέροχη και οργανωμένη παραλία του Αφάντου και 25χμ. από την πόλη της Ρόδου. Απέχουν 5 λεπτά από το σκοπευτήριο.\nΓια το σύνολο της διοργάνωσης, διαμονή-διατροφή για 7 διανυκτερεύσεις με πρωινό και δείπνο κατ’ άτομο.\n-Afandou beach 4* (τα δωμάτια θα συμπληρωθούν -Afantou bay 5* (τα δωμάτια θα συμπληρωθούν\n1κλίνο 520, 00€ από 2 ή 3 άτομα) 1κλινο 840,00 € από 2, 3 ή 4 άτομα)\n2κλίνο 280, 00€ 2κλινο 420,00€\n3κλίνο 190, 00€ 3κλινο 360,00€\nΓια τις μετακινήσεις έχουν εξασφαλιστεί ειδικές τιμές για αυτοκίνητα τριών κατηγοριών, για τις επτά ημέρες που διαρκεί η διοργάνωση. Κατηγορία Α, 1000 cc 220,00€/ Κατηγορία Β, 1200 CC 250,00€/ Κατηγορία Γ, 1400 CC 280,00€.\nΔιοργάνωση: Όμιλος Σκοπευτών Δωδεκανήσου\nΥπό την αιγίδα της Σκοπευτικής Ομοσπονδίας Ελλάδος\n* Από την ιστοσελίδα του Δήμου Ρόδου\nΑναρτήθηκε από Mochianakis Costis στις Σάββατο, Απριλίου 17, 2010


Η πρώτη πολεμική επιχείρηση του 1821 έγινε στα Καλάβρυτα - Αργολική Ανάπτυξη Η πρώτη πολεμική επιχείρηση του 1821 έγινε στα Καλάβρυτα - Αργολική Ανάπτυξη\nHome > ΚΟΙΝΩΝΙΑ > Η πρώτη πολεμική επιχείρηση του 1821 έγινε στα Καλάβρυτα\nΕΙΔΗΣΕΙΣ ΕΠΑΝΑΣΤΑΣΗ 1821 ΚΟΙΝΩΝΙΑ\nΗ πρώτη πολεμική επιχείρηση του 1821 έγινε στα Καλάβρυτα\nΟ ιστορικός Ν. Παπαδόπουλος είχε περιγράψει την απελευθέρωση της πόλης ως εξής: «Ήταν σούρουπο όταν φτάνουν στα Καλάβρυτα περί\nτους 200 πολεμιστές κι αρχίζει το μακελειό. Γενικεύτηκε η μάχη, κατελήφθησαν οι πύργοι των Τούρκων αξιωματούχων κι έχουμε την πρώτη νικηφόρο μάχη και την πρώτη πόλη, αυτή των Καλαβρύτων, στην οποία αποδόθηκε η ελευθερία». Τα χρόνια της τουρκοκρατίας τα Καλάβρυτα ήταν η μεγαλύτερη πόλη του Μοριά και αριθμούσε 40.000 κατοίκους. Ο Τούρκοι έμεναν γύρω από το σημερινό μοναστήρι της Αγίας Αικατερίνης, όπου είχαν χτίσει δύο τζαμιά.\nΣτο μεταξύ, τα νέα είχαν διαδοθεί και οι κλέφτες της Πελοποννήσου προετοιμάζονταν κατάλληλα, φτιάχνοντας βόλια και κάνοντας προμήθειες σε όπλα και μπαρούτι. Αρχές Μαρτίου είχαν αρχίσει να στήνουν ενέδρες στους Τούρκους, οι οποίοι ταξίδευαν προς την Τριπολιτσά. Στις 21 Μαρτίου οι Έλληνες οπλαρχηγοί με επικεφαλής τους Σωτήρη Χαραλάμπη, Ασημάκη Φωτήλα, Σωτήρη Θεοχαρόπουλο, Ιωάννη Παπαδόπουλο, Νικόλαο Σολιώτη και Νικόλαο Πετμεζά, πήραν ένα μικρό κανόνι από τη Μονή της Αγίας Λαύρας και πολιόρκησαν το φρούριο της πόλης. Οι Τούρκοι υπό τη διοίκηση του Ιμπραήμ πασά Αρναούτογλου οχυρώθηκαν σε τρεις πύργους και περίμεναν\nστρατιωτική βοήθεια από την Τριπολιτσά. Λίγες ημέρες αργότερα, η αντίσταση τους κάμφθηκε και οι Οθωμανοί παραδόθηκαν. Στις 25 Μαρτίου τα Καλάβρυτα ήταν πλέον ελεύθερα. Ακολούθησε επίσημη δοξολογία στο μοναστήρι της Αγίας Λαύρας, την οποία κάποιοι ιστορικοί έχουν αμφισβητήσει. Για τα επόμενα τέσσερα χρόνια οι κάτοικοι της περιοχής δεν ξαναείδαν Τούρκο να περιφέρεται στα μέρη τους. Στις 23 Μαρτίου οι Μανιάτες με αρχηγό τον Πετρόμπεη Μαυρομιχάλη μπήκαν στην Καλαμάτα και ολόκληρη η Πελοπόννησος ξεσηκώθηκε. Γρήγορα, το μήνυμα της επανάστασης διαδόθηκε και στην υπόλοιπη Ελλάδα. Οι Έλληνες με το σύνθημα «Ελευθερία ή Θάνατος» εξεγέρθηκαν κατά του δυνάστη τους και ξεκίνησαν έναν γενναίο αγώνα για την ελευθερία.\nItem Reviewed: Η πρώτη πολεμική επιχείρηση του 1821 έγινε στα Καλάβρυτα Rating: 5 Reviewed By: Γιώργος Αργυριου